Nit Za Bit: Dubravka Stojanović, istoričarka - oradio.rs\nNit Za Bit: Dubravka Stojanović, istoričarka\nNarodu treba tata\n"Od kraja 19. veka do danas mi nikada nismo znali kakvo je političko opredeljenje Srbije. Tačnije, elite su uvek pokušavale da sede na što više stolica, a što je broj stolica na kojima sedite veći, postoji veća šansa da sa njih padnete. Ali, to nije stvar nesnalaženja, već zbunjivanja naroda, ja to zovem šibicarenje: “hajde da vidimo gde je kuglica” i to je način na koji se rešava spoljnja, unutrašnja, ekonomska, kulturna i bilo koja politika. Da se ne zna šta se dešava, a u tom neznanju elita dobro prolazi."\n"Odgovornost naše zemlje zbog NATO agresije na Jugoslaviju 1999. je ogromna. Uvek polazim od naše strane, imali smo proces raspada Jugoslavije koji je postao oružan, a mogao je da bude kompromisan kao u Čehoslovačkoj. Pre svega, neki ljudi su doneli odluku da dođe do rata, prvo moramo videti ko su ti ljudi, s koje strane.\nOnda mi kažemo "to su Hrvati i Slovenci" ali moramo da pođemo od toga da je Slobodan Milošević direktno bio uključen u organizaciju rata i ideju "da svi Srbi žive u jednoj državi", a da bi bilo tako vi morate napraviti rat do Jadranskog mora. Dakle, tu je odgovornost velika.\nSukobi su, do Kosova, trajali skoro devet godina i mi moramo da vidimo svoju stranu kako smo došli do toga. NATO nam je, u krajnjoj liniji, rekao "mi ćemo vas bombardovati", a mi smo odgovorili: "pa, bombardujte nas". I tu leži ogromna odgovornost rukovodstva u Srbiji koje je bilo na vlasti svih tih deset godina i treba da razmišljamo o tome na osnovu kojih ideja smo se uopšte našli u tom položaju", govori nam ugledna istoričarka Dubravka Stojanović, s kojom razgovaramo povodom predstojećeg Dana državnosti, a u pokušaju da mladima u Srbiji ponudimo odgovore na goruća pitanja iz sfera politike, istorije, regionalnih sukoba i društvenog stanja u Srbiji.\nU kakvom su položaju mladi u Srbiji danas, šta im najviše preti?\n- Najveća pretnja mladima je besperspektivnost, beznadežnost njihovog položaja koja nikada nije bila bog zna kakva, ali je sada, s udarom krize, mlade stavila u težak položaj i to je specifično za čitavu Evropu, posebno južnu. Ta generacija je i zbog toga podložnija manipulacijama - od ekstremističkih pokreta do populističkih ideja.\nKome odgovara manipulacija?\n- Uvek odgovara takozvanim elitama, a ne mislim samo na vlast, jer se ona smenjuje čak i ovde, već i na finansijsku, intelektualnu i u širem smislu političku elitu, i vlast i opoziciju. Njima odgovara da društvo ne počne da postavlja pitanja i da ih skloni odatle jer je ta elita, po mom mišljenju, suviše zla nanela ovoj zemlji. Odgovara im da mladi budu u tom stanju ili da odu, jer im u krajnjoj liniji smetaju.\nKoja pitanja moramo postaviti?\n- Šta hoće srpska država? Da li ima jasne predstave šta hoće da uradi ili nema? Mi poslednjih 30 godina stičemo utisak da vlast nema jasan plan, tumara u spoljnoj i unutrašnjoj politici, ne zna da li bi s Rusima ili Evropskom unijom i ta pitanja su i dalje otvorena.\nDa li vas zbunjuje nejasno političko opredeljenje naše zemlje?\n- Nisam zbunjena, istoričarka sam i bavim se istorijom Srbije u savremenom dobu, od kraja 19. veka do danas i za sve ovo vreme mi to nikada nismo znali. Tačnije, elite su uvek pokušavale da sede na što više stolica, a što je broj stolica na kojima sedite veći, postoji veća šansa da sa njih padnete.\nAli, to nije stvar nesnalaženja, već zbunjivanja naroda, ja to zovem šibicarenje: "hajde da vidimo gde je kuglica", i to je način na koji se rešava spoljnja, unutrašnja, ekonomska, kulturna i bilo koja politika. Da se ne zna šta se dešava, a u tom neznanju elita dobro prolazi.\nDa li bi mladi razumeli ovo što ste mi sada rekli?\n- Naravno da ne, nisu ni obrazovani da bi to razumeli, niti imaju dobre društvene i ekonomske pozicije da bi kritički razmišljali. Oni razmišljaju od dana do dana i pokušavaju da prežive, tačnije - pobegnu.\nBlagostanje je bitan faktor za razvijeni lični stav?\n- Naravno, to je važno za nezavisnost bez koje ne možete da mislite, pogotovo kritički. Ukidanje socijalnog blagostanja znači ukidanje kritičke misli.\nKako je moguće da su udžbenici istorije za osnovnu i srednju školu i dalje puni teorija zavere?\n- To je isti krug o kom govorimo. Nemajući izlaz iz situacije, vi optužite nekog drugog da je kriv, tako da se tim povodom i dalje vrtimo u devedesetim godinama, zapravo, uvek se u tome vrtimo - lakše je i politički profitabilnije reći da je neko drugi kriv.\nKo je odgovoran za te i takve udžbenike?\n- Odgovoran je naš mejnstrim mišljenja.\nTe knjige ipak neko potpisuje?\n- Renomirani istoričari koji pripadaju mejnstrim toku misli. Pripadaju institucijma, akademiji Nauka, ti ljudi su uvek bliski državi, zovemo ih "državni istoričari" i oni obavljaju te zadatke. Ne verujem da im neko diktira šta da pišu ali oni dobro naslućuju i čitaju poruke vlasti, svih vlasti, kako to treba da izgleda.\nZašto se ugledni istoričari toliko razlikuju po stavovima?\n- To je naš posao i dobro je što se mišljenja razlikuju. To pokazuje pluralnosti i slobodu u nauci, samo u totalitarnim režimima istoričari imaju isti stav. Ono što je problem je što mi nismo obrazovani tako da taj pluralizam razumemo na pravi način. Naše obrazovanje je užasno monolitno i antipluranlno, navikli smo na jednu istinu, da nam otac ili nastavnik u školi kažu šta treba da mislimo.\nVaspitani smo da ne smemo da postavljamo pitanja, moji studenti na trećoj, četvrtoj godini fakulteta se ne usuđuju da postave pitanja, to je čitav sistem: porodice, škole, društvo, mediji... koji ne hrani slobodu kao osnovnu vrednost društva i zato se ljudi ne snalaze i pitaju se zašto istoričari različito misle.\nPitanje "EU ili Rusija" je pre svega pitanje spremnosti da se promenimo; pojednostavite ovo našoj publici?\n- Teško pitanje. Kada je Vladimir Putin bio u poseti, ljudi su nosili one majce koje su sami od sebe kupovali. Noseći Putina, u sred rata u Ukrajini, slali su poruku da su protiv Zapada. Ti koji se opredeljuju za tobožnju Evropsku uniju i tobožnju Rusiju ne znaju mnogo ni o jednom, ni o drugom, i mislim da o Rusiji znaju čak i manje nego o EU.\nNaše vrednosti, naša prva, stomačna reakcija, je u suštini suprotstavljanje Zapadnim vrednostima. Mi ne volimo zakone, pravila, procedure, naš impuls je da prevarimo zakon i preskočimo red, i na tom nivou ljudi donose odluku za koje se vrednosti zalažu.\nNije samo to razlog zašto je Putin neprirodno popularan?\n- Popularan je zato što se pokazuje kao jak vođa koji može da radi šta hoće. Ovde je i dalje u političkoj kulturi to ideal, a ne demokratija, pregovori, kompromisi, beskrajne procedure - to se ovde smatra slabićkim. "On je, brate, čovek koji se hrve s tigrovima, junak." Mi i dalje imamo kult vođe.\nPotreba za mačo voždom stvara nam ogromne probleme?\n- Ma, treba nam tata, to je problem.\nKako smo formirali takvo stanje svesti?\n- To je zajedničko delo društva i vlasti. Vlastima odgovara da drži narod u infantilnom položaju i da mu zapravo ne da da snosi odgovornost, donosi odluke i ponaša se kao u odraslom, zrelom društvu, a i narodu to odgovara, pravo da vam kažem, to možete da vidite na nivou svog posla, vašeg privatnog društvanca, jer učestvovati, snositi odgovornost – to je sve teško i naporno. Odgovara nam da to uradi neko drugi, pa se mi onda na njega naljutimo, skinemo ga s vlasti, dovedemo nekog drugog i neprekidno živimo u tome.\nBusamo se u herojstvo i spremnost na bunt a zapravo smo jako veliki komformisti?\n- Potreba za tatom je tipičan primer političkog komformizma gde vi izaberete vođu da ne biste mislili.\nDa li smo novog vođu pronašli tako što polovina nas nije ni glasala?\n- Nije glasala, ali se nije ni pobunila. Izvinite, ali to što nisu glasali je uvod u novog vođu. Ne mogu to da razumem, bila sam uvek protiv belih listića smatrajući ih neodgovornim ponašanjem. Imamo dužnost da glasamo, ako je izbor mali – bože moj, takav je kakav je, taj izbor je takođe izrodilo naše društvo. Trenutno nemamo opoziciju, što znači da naše društvo nema kapaciteta da dopre u realnost i na tome treba raditi, a ne ukinuti glas.\nPostoji li medijska sloboda u Srbiji?\n- Ne. Situacija je sve gora ali bih to opet dovela u vezu sa ekonomskim i socijalnim stanjem, čula sam da svega deset posto novinara ima stalno zaposlenje i jasno je da 90 odsto vas strepi zbog ono malo novca kog dobija po ugovoru i samim tim vi nemate nezavisnost. Ona ne postoji bez stabilnije socijalne situacije.\nMediji su najvažniji nosilac društva koje gura državu da postane bolja. Nijedna država sama po sebi nije postala bolja, društvo mora da je na to natera.\nKako nazvati društveno uređenje u kom živimo?\n- Ne znam, nazvala bih to močvara, mislim da je to najadekvatniji politički termin. Ne znate u čemu ste, da li imate institucije, da li važe zakoni, šta radi premijer, predsednik, ministar spoljnih poslova; to su stvari koje su ovde nejasne, ali nije tako samo s ovom vladom - i Boris Tadić je bio predsednik koji se ponašao kao premijer, a sada se premijer ponaša kao ministar spoljnih poslova i sve drugo.\nTo je situacija koju odavo postoji, nemamo institucije nego je vlast tamo gde je najjači čovek. Ovde to traje od uspostavljanja savremene države, od kraja 19. veka.\nNedeljnik Vreme piše da vlast masovno proizvodi državne neprijatelje, da li su u pravu?\n- Naravno, to je ovde način vladanja i to takođe nije novo. Dok se vlast oseća sigurno imate predah od toga da se bavi potrebom za neprijateljima. Onog trenutka kada se vlast oseti neisugrno, počinje da pravi neprijatelje i to je, u ovom slučaju, optimistički zaključak jer znači da nam je vlast nesigurna.\nDa li ćemo u borbi protiv korupcije konačno videti neke optužnice i pravosnažne presude?\n- Ne verujem. Ova vlast je tu skoro tri godine, neprekidno o tome govori, a osim spektakularnog početka procesa protiv Miroslava Miškovića nismo videli ništa, tako da ne verujem da vlast ima takve namere, a bez toga ovo društvo neće krenuti.\nPojasnimo našoj publici: zašto je vlast napala zaštitnika građana Sašu Jankovića?\n- Jednostavno, aktuelna vlast ne podnosi nikakav nezvanični stav. Zaštitnik građana je državna institucija i njegova je dužnost da bude nezvaničan korektor vlasti i tu je došlo do zbrke jer, ako vi napadnete Natašu Kandić, a ona je ovde meta već 30 godina i to radi svako ko otvori usta, od Ljiljane Smajlović do ministra odbrane - to je jedan problem, ali ako napadnete zaštitnika građana koji je državna institucija, onda država sama ruši sebe.\nDržava ne podnosi nezavisno mišljenje, bilo ono vladino ili nevladino, ne podnosi kritiku. Nijedna vlast ne podnosi to, daleko da je prethodna bila bolja.\nKako da mladi artikulišu nezadovoljstvo?\n- Bez obzira na sve, ipak imamo demokratske zakone, pa i o slobodi udruživanja. Možete prijaviti udruženje građana, što do nedavno nismo ni mogli. Možete da napravite medije, besplatne blogove, postoji ogroman prostor za delovanje samo što je inercija u društvu prevelika, a upravo je na društvu da promeni stvari.\nMože se raditi mnogo toga, društveni prostor je zapravo napušten: od političkih stranaka do opozicije koja ne postoji. Pogledajte Sloveniju, tamo je pobedio čovek koj je osnovao stranku mesec dana pre izbora, a u Hrvatskoj je momak dobio 16 posto glasova. Politička scena je prazna i željna novih ljudi i netačno je da nema prostora za delovanje.\nParadoksalno, najveća šansa za mlade je – politika?\n- Naravno, zato što je politika jedini način da se društvo i država menjaju. Ne verujem u revolucionarne promene, one su donele tragediju u manje više svim zemljama zato što dovedu novu elitu na vlast, pa dok se ona 30, 40 godina uigra i uzme sve što joj je potrebno, tek onda počnemo da razgovaramo. Društvo se menja politikom, a prostor je ovde ogroman.\nČiji je posao da mlade nauči kako da iščitivaju signale i poruke srpske elite: političara, privrednika, inteligencije, crkve…?\n- To jes posao svih nas, to mora da postoji u ukupnom obrazovanju čitavog društva. Na prvom mestu porodica, osnovna škola, pa nadalje, a u situaciji kada to nemate pojedinac može da učini puno. Imate internet, skidajte i čitajte knjige, samoobrazujte se.\nNa internetu haraju samozvani istoričari i pseudointelektualci, kako da ih mladi prepoznaju?\n- Dobro pitanje, za to se mi borimo, da se kroz obrazovanje ljudi spreme za kritičko mišljenje i prepoznaju kada neko njima manipuliše. Sada o tome ne vredi govoriti jer je to dug proces ali ipak treba poći od kvalitetnih svetskih autora.\nPročitati prvo relevantne knjige bez kojih se obrazovan čovek ne može upustiti u bilo koje razmišljanje, od francuskih prosvetitelja pa nadalje, i kada to savladate onda vi postajete naoružani ozbiljnim aparatom da prepoznate kada vas neko vara.\nDa li se kao društvo opet uživljavamo u poziciju žrtve i zašto?\n- Da, samo što je to danas svetska pojava. Dobro je rekao jedan izraelski filozof, "živimo u svetskom takmičenju za najveću žrtvu", to prija svakom društvu jer će se nacija pre okupiti oko ideje sopstvene žrtve, nego oko ideje sopstvene pobede.\nOdatle apsurd da je u srpskoj istoriji najvažniji događaj izgubljena Kosovska bitka. Tome ne smemo da se čudimo, jer izgubljene bitke i sopstvene žrvte, koje stvaraju jaču emociju samosažaljenja i homogenizuju naciju, su dovele do te samoviktimizacije.\nKoji nas mehanizam sprečava da se pogledamo u ogledalo i kažemo: izgubili smo četiri rata u poslednjih 25 godina i posledice postoje?\n- Imamo priču o Snežani, gde maćeha traži od ogledala da joj priča kako je lepa i mlada, a onda se iznervira kada joj se ogledalo polomi (smeh), to je ovde večna priča. Zrela društva polaze od samokritike i onda mogu da budu bolja ali mi dotle nismo stigli.\nDa li je izjednačavanje četnika i partizana smišljen državni projekat?\n- Radilo se na tome vrlo pomno, od zakona, preko udžbenika, do televizijske serije i sudskih rehabilitacija. Radilo se na svim nivoima, državnom i u okviru elite koja je htela da se četnički pokret rehabilituje.\nKoje su opasnosti takvog izjednačavanja i šta svaki naš čitalac o sukobljenim stranama mora znati?\n- Opasnost je već tu. Imamo dezorijentisano društvo koje ne zna razliku između fašizma i antifašizma. Nismo rekli da su četnici ubijali civile, srpske i ostale, nismo rekli da su kolaborirali sa okupatorom i samim tim postoji velika zabuna. Oni su već od jeseni 1941. proglasili partizane većim neprijateljima od Nemaca i odlučili da s njima kolaboriraju protiv partizana. Zatim, imali su program homogene Srbije, danas bi rekli etnički čiste Srbije, koji je podrazumevao progone nesrpskog stanovništva u predelu oko Knina, u istočnoj Bosni i Sandžaku.\nSistematski su radili etnička čišćenja. To je takav program i tu nema nikave dileme, rat su završili otvoreno na strani Nemaca, boreći se protiv Crvene armije. Mi možemo reći da su oni prvi podigli ustanak u maju 1941, to je tačno, ali je trajao svega do septembra, kada su ušli i direktnu kolaboraciju.\nS druge strane, partizani su mali komunističku ideologiju protiv koje lično imam silne zamerke, totalitarna je, monolitna, ali oni su vodili borbu protiv okupatora, a vojnom i diplomatskom veštinom izašli kao pobednici u ratu. Tu su stvari jasne!\nKako smo obeležili 100 godina od početka Prvog svetskog rata?\n- U povišenoj temperaturi i histeriji koja je izgledala kao da rat tek treba da počne. Stogodišnjicu smo ponovo shvatili kao obračun između nas i ostatka sveta, tu je prednjačio predsednik Tomislav Nikolić, koji je držao istorijske referate i ratovao protiv protivnika iz tog rata, ali i saveznika, unoseći priličnu zabunu s kim smo i protv koga ratovali.\nRazumela sam to kao suprotstavljanje vrednostima koje predstavlja Evropska unija, ali u situaciji u kojoj ne možemo otvoreno reći “nećemo u EU”, jer smo propali do te mere da moramo, pa na polju istorije govorimo ono što politički mislimo i to se upravo desilo.\nSvake godine Fakultet tehničkih nauka (FTN) upiše oko 3.000 studenata na 90 studijskih programa. Katarina Ćoćić je ove godine…


Priznanje za "Najbolje u Medijani" - juGmedia\nPriznanje za „Najbolje u Medijani“\nNIŠ – Dragoslav Ćirković, predsednik gradske opštine Medijana uručio je Gradimiru Nikoliću, vlasniku preduzeća “NS radijatori” priznanje „Najbolje u Medijani“ kojim automatski postaju članovi Biznis kluba. Tako će se „NS radijatori“ naći u društvu preduzeća „Erozija“, „Jumis“, Niška televizija i Nišlijska mehana.\nOd skenera i rengena do metalnih polica i poštanskih sandučića, tako bi se ukratko mogao opisati proizvodni program niškog preduzeća „NS radijatori“ koje postoji dve decenije.\nIzvoze u Ameriku, Rusiju, Evropu a minule godine uložili su više od 250 hiljda evra u novu opremu i mašine. Vlasnik Gradimira Nikolića kaže da će uprkos krizi nastaviti da stvaraju nove vrednosti. Zbog uspešnog poslovanja predsendik gradske opštine Medijana, Dragoslav Ćirković uručio im je priznanje „Najbolje u Medijani“.\nNikolić podseća da su počeli kao bravarska radionica ali da su ubrzo se specijalizovali za proizvodnju radijatora.\n– Tržište je živo i morate mu se stalno prilagođavati. Odlični smo za mehaniku ali ako je u pitanju dobar posao nađemo partnera i za elektroniku. Ne slažem se sa stavom da se treba specijalizovati samo za jedan posao ili proizvod, kazao je Nikolić i dodaje da su brojčano malo preduzeće ali da im upravo to olakšava da se brzo preorjentišu – Ne zapostavljamo nijedan proizvodni program ali radimo ono što se traži. Izvezli smo već jedan rengen aparat za Rusiju i 50 skenera za SAD. Tako da imamo serije od 10 hiljada poštanskih sandučića ili jedan rengen.\nAlbanski hakeri oborili sajt opštine Bosilegrad\nForum šoping centar prvoj niškoj bebi poklonio kolica\nNa Infektivnom odeljenju Opšte bolnice “Dr Aleksa Savić“ Prokuplje, hospitalizovano je 67 pacijenata, od čega su 22 pozitivna na koronu. (više…)


ZVLCR LASTA DD ČAPLJINA-u stečaju Emitent | Top deset | Značajni%\nZVMTR EKO d.d. Žepče - u stečaju Emitent | Top deset | Značajni%\nStranica 122 od 122\nVlasnik vrijednosnih papira HAŠIMBEGOVIĆ NERMIN sa ranijim učešćem u vlasništvu od 5% do 10% nad vrijednosnim papirima s pravom glasa emitenta JKP "VODOVOD I KANALIZACIJA" d.d. KONJIC, smanjio je procentualno vlasništvo koje sad iznosi manje od 5% dionica s pravom glasa.\nVlasnik vrijednosnih papira ZIF "FORTUNA FOND" d.d. sa ranijim učešćem u vlasništvu od 5% do 10% nad vrijednosnim papirima s pravom glasa emitenta HUT ADUNA D.D. BIHAĆ, smanjio je procentualno vlasništvo koje sad iznosi manje od 5% dionica s pravom glasa.\nKonkurs za izbor i imenovanje direktora i zamjenika direktora Registra vrijednosnih papira u F BiH d.d. Sarajevo\nNa osnovu čl. 11. i 12d. Zakona o Registru vrijednosnih papira («Službene novine Federacije BiH» br. 39/98, 36/99 i 33/04) u vezi sa čl. 263. Zakona o privrednim društvima ("Službene novine Federacije BiH", broj: 81/15), i čl. 41., 52. i 53. Statuta Registra vrijednosnih papira u Federaciji Bosne i Hercegovine («Službene novine Federacije BiH» br. 26/09 i 44/11), i Odluke Nadzornog odbora Registra vrijednosnih papira u F BiH, broj: 01-3-NO-66-10969/19 od 21.11.2019. godine, Registar vrijednosnih papira u F BiH d.d. Sarajevo, o b j a v lj u j e\nK O N K U R S za izbor i imenovanje direktora i zamjenika direktora Registra vrijednosnih papira u F BiH d.d. Sarajevo\nVlasnik vrijednosnih papira Raiffeisen BANK d.d. Bosna i Hercegovina sa ranijim učešćem u vlasništvu od 20% do 25% nad vrijednosnim papirima s pravom glasa emitenta ŠIPAD KOMERC d.d. Sarajevo, smanjio je procentualno vlasništvo koje sad iznosi od 10% do 20% dionica s pravom glasa.\noznake FBIHK29A, ISIN broja: BAFBIHK29A07, emitenta Federalno ministarstvo finansija, količine 40.000, nominalne vrijednosti 1.000,00 KM, datum emisije 04.12.2019. godine, kamatne stope 0,05%.


Spirometrija je metoda kojom se određuje funkcionalna sposobnost pluća.Izvodi se na aparatu koji se naziva spirometar na kom se dobija dijagramski zapis.\nplućni volumen (disajni volumen DV, inspiratorni rezervni volumen IRV, ekspiratorni rezervni volumen ERV, rezidualni volumen RV)\nplućni kapacitet (vitalni kapacitet VC), kao i\ndisajni volumen u funkciji vremena (forsirani ekspiratorni volumeni).Tokom forsiranog ekspirijuma dobija se: vitalni kapacitet, koji se u ovom slučaju obeležava kao forsirani vitalni kapacitet (FVC) i forsirani ekspirijumski volumen tokom prve sekunde (FEV1)\nSvi ovi pokazatelji zavise od: pola, godina starosti, telesne težine, visine i uslovima pod kojima se izvode.\nSpirometrija može biti:\nStatička- radi se u miru\nDinamska- volumeni u jedinici vremena\nFarmakodinamska- spirometrija uz primenu određenih lekova (bronhoprovokativni i bronhodilatacioni test)\nErgometrijska- pri naporu, opterećenje radom\nOvo je bezbolna, neinvazivna metoda. Sa aparatom se pacijent povezuje preko “usnika”(plastičnog ili kartonskog) koji je za jednokratnu upotrebu. Usnik se obuhvati usnama tako da jezik ne ulazi u otvor, dok se nos zapuši štipaljkom. Najbolje je da za vreme spirometrijskog merenja bolesnik bude u sedećem položaju. Bolesnici su ponekad uznemireni i zabrinuti kako će uraditi test, pa ih treba dobro psihički pripremiti.\nBolesnik treba da:\nUdahne vazduh potpuno\nZadrži dah i čvrsto stisne usne oko usnika\nIzduva vazduh iz pluća što jače i brže sve dok se pluća potpuno ne „isprazne“\nUdahne normalno i odmori se.\nSpirometrija može neposredno da ukaže na dijagnozu kada su u pitanju bolesti gde dominiraju poremećaji funkcije. Rezultati testova spirometrije se porede sa nalazima drugih dijagnostičih metoda (RTG, fizikalni pregled, krvne analize…) Na taj način tek postavljamo konačnu dijagnozu.


MADRID: Ispali Voznijacki i Marej | Sport | Tenis\nMADRID: Ispali Voznijacki i Marej 7 Podeli Podeli na facebook Podeli na twitter Podeli na viber Pošalji na mail\nMADRID: Ispali Voznijacki i Marej\n05.05.2011. / 16:54\nNajbolja teniserka sveta poražena od Julije Gerges u trećem kolu. Tomas Beluči eliminisao Endija Mareja. Del Porto povredio kuk i predo meč Rafaelu Nadalu.\nKarolina Voznijacki eliminisana je u trećem kolu turnira u Madridu. Bolja od prve teniserke sveta bila je Nemica Julija Gerges (na slici) - 6:4, 1:6, 6:3.\nTako je 27. igračica sa WTA liste ponovila uspeh napravljen nedavno u Štutgartu, takođe na šljaci, kada je u dva seta savladala Dankinju.\nGerges je bila znatno agresivnija, a defanzivna taktika Voznijacki nije davala rezultate u većem delu meča, pa iako je povela 3:0, izgubila je prvi set 3:6.\nU drugom je bila daleko bolja, uspela da izjednači (6:1), ali je u trećem, odlučujućem Nemici bio dovoljan jedan brejk za trijumf - 6:3. Tako je izjednačila na 2:2 u međusobnim duelima.\nGerges će se u četvrtfinalu sastati sa Ruskinjom Anastasijom Pavljučenkovom, koja je pobedila petog nosioca, Australijanku Samantu Stosur - 7:6, 6:3.\nTomas Beluči savladao je četvrtog nosioca, Endija Mareja - 6:4, 6:2.\nOva vest bi prošle godine zvučala senzacionalno, ali s obzirom na loše rezultate Britanca u 2011, nije tako spektakularna. Doduše, Marej je igrao u polufinalu turnira u Monte Karlu, takođe na šljaci, ali očigledno je to bio samo bljesak.\nBrazilac Beluči je trenutno 36. igrač sveta, a za trijumf nad Marejom bilo mu je potrebno sat i po. U četvrtfinalu sastaće se sa sedmim nosiocem, Tomašom Berdihom, koji je bio bolji od Argentinca Huana Monaka - 7:5, 6:3.\nRafael Nadal je do četvrtfinala stigao bez borbe, jer mu je Huan Martin Del Potro predao meč pre početka.\nArgentinac je povredio kuk i odustao je od daljeg takmičenja.\n06.05.2011. / 21:32\nNi Nadal,ni ostali nemaju šanse protiv Đokovića!! Madrid osvaja Đoković,šesti turnir zaredom.\n06.05.2011. / 03:49\nnadala ne dirajte,a bellucci moj igrac samo napred!:)\n05.05.2011. / 20:28\nKo o cemu vi o zaverama... Sigurno se Nadal na sljaci uplasio Del Potra koga je pre mesec dana dobio 2-0 na betonu, pa ga potkupio... Ajde bre ne budite smesni, bio bi dobar mec ali bi ga Rafa na kraju dobio...


Nezadovoljni i sindikat i gradonačelnik - Bor GRAD INFO\nNezadovoljni i sindikat i gradonačelnik\nurednik\t јун 15, 2007 421 0\nU Boru oštro reaguju na najavu pregovora sa drugoplasiranim kandidatom za RTB tražeći novu strategiju privatizacije i novi tender\nBor – Najava ministra ekonomije Mlađana Dinkića da će Vlada Srbije nastaviti, u toku iduće nedelje, pregovore sa drugorangiranim ponuđačem na tenderu za privatizaciju borskog kombinata bakra, konzorcijumom kiparskog „Ist pointa” i britanskog Fonda ORN, u Boru se različito tumači.\nVećinski sindikat borske kompanije i lokalna samouprava Bora i Majdanpeka smatraju da su najavljeni koraci potpuno suprotni zaključcima okruglog stola najmerodavnijih u Boru i Majdanpeku o nastavku privatizacije Rudarsko-topioničarskog basena Bor. Sa tog skupa zvanično je Vladi Srbije pre tri dana poručeno da se privatizacija može nastaviti samo po novoj strategiji koju zajednički dogovore Bor, Majdanpek i srpska vlada, a nikako po staroj, „katastrofalnoj” koju je vlada sačinila „na svoju ruku”. Zbog nje je, vele, i raskinut ugovor sa „Kupromom” i nepotrebno izgubljeno silno vreme.\nBranislav Rankić, gradonačelnik Bora, bio je juče najoštriji u komentarisanju Dinkićeve najave.\n– Tu izjavu mi, koji smo u ponedeljak razgovarali na okruglom stolu, ne možemo da prihvatimo kao odluku vlade Srbije, pošto je nju Dinkić dao dan pre održavanja sednice vlade. Zato i ne verujemo da ozbiljna vlada, posle svega lošeg što se događalo, može da se odluči za staru naopaku strategiju. Nije, dakle, u pitanju ko je kupac – „Kuprom”, „Ist point”, ili neko treći – već je reč o lošoj strategiji. Mi smo i dalje kategorično protiv toga da se bilo kome proda celokupna imovina kompanije, a da država nema kontrolni paket akcija i da radnici, bivši i sadašnji, ne mogu da dobiju akcije – rekao je Rankić.\nOn je dodao da se ovako potpuno ignorišu interesi Bora i Majdanpeka, ali i cele Srbije, jer se ne uvažava da je bakar izuzetno važna strateška sirovina ove zemlje. Zato poručuje vladi da „obuzda Dinkića”, inače će odgovor radnika i građana Bora biti „žešći i konkretniji” nego u aprilu ove godine.\nDragan Aleksić, predsednik većinskog Samostalnog sindikata borske kompanije, rekao je da će ovaj sindikat zvanično zauzeti stav prema „Dinkićevom predlogu” tek danas (u petak), ali ne poriče da nastavka uspešne privatizacije borskog kombinata bakra ne može biti bez nove, bolje strategije i novog tendera.


Republika / (SASTAVI) ZVEZDA DOČEKUJE RADNIČKI: Stanković iznenadio Bataka\nsreda, 5. 8. 2020.| 18:40\nFudbaleri Crvene zvezde od 19 časova na stadionu "Rajko Mitić" dočekuju ekipu Radničkog iz Niša u derbiju drugog kola Superlige Srbije. Treneri današnjih rivala spremili su taktička iznenađenja za svog rivala, a ko će bolje proći ostaje da se vidi.\nŠef stručnog štaba crveno-belih Dejan Stanković napravio je veliko iznenađenje ubacivanjem Miloša Degeneka u startnu postavu, iako se verovalo da je reprezentativac Australije pred trasnferom sa "Marakane". Šampion Srbije će meč započeti u sledećem sastavu.\nBorjan – Gobeljić, Pankov, Degenek, Rodić – Petrović, Nikolić, Ivanić, Spiridonović, Katai – Tomane.\nSa druge strane, Radoslav Batak se opredelio za ove igrače.\nRistić – Bjeličić, Stevanović, Šljivić, Ćirković – Subotić, Pejović – Živković, Pantelić, Mitrović,– Stojiljković.\nSport Fudbal Crvena zvezda FK Crvena zvezda FK Radnički FK Radnički Niš Radnički Niš\n(FOTO) "DELIJE" UKRASILE PRAZNU "MARAKANU": Navijači Zvezde poslali poruku na godišnjicu "Oluje"


Fudbal : Prilika za Njeguševe prve bodove protiv bivšeg kluba – ZoomUe\nČAJETINA -Fudbaleri Zlatibora u 13. kolu Linglong Super lige Srbije gostuju Radu u subotu od 15 časova.\nČajetinski tim je u prethodnoj rundi izgubio od Vojvodine 2:0 što je osmi poraz u sezoni i sa šest bodova je trenutno na pretposlednjem mestu na tabeli ispred Mačve koja ima bod manje.\nTrener Zlatibora Zoran Njeguš čeka prve bodove, ali i prvi postignut gol otkako je došao na klupu i vodio ekipu protiv Inđije i Vojvodine. Posle poraza od Novosađana u Užicu najavio je da će ekipa imati bolje prilike za bodove u drugim utakmicama, a kao jedna od takvih izgleda upravo ova sa Radom.\nDa podsetimo, Njeguš je iz tima sa Banjice došao u ekipu Zlatibora, a na klupi rada je u četiri kola ostvario po dve pobede i poraza.\nPopularni „građevinari“ imaju tri boda više od Zlatibora i na 17. su mestu, a u prethodnom kolu izgubili su od Novog Pazara na gostovanju.\nNext story Izdvojeno odeljenje Osnovne škole „Aleksa Dejović“ bez grejanja\nPrevious story Opština Čajetina rebalansom povećala budžet


Mekinje najbolji lek za probavu,gastritis… | Prirodom do zdravlja\nMekinje najbolji lek za probavu,gastritis…\nPšenične mekinje su prvenstveno kvalitetna i ukusna namirnica\nLekovita svojstva potiču od toga što sadrže vlakna, bogate su celulozom, mineralima (gvoždje, fosfor, magnezijum ) i vitaminima. Pšenične mekinje sadrže 43 do 44% sirovih biljnih vlakana, najviše celuloze, koja je nerastorljiva.\n– Vlakna pšeničnih mekinja ubrzavaju prolazak sadržaja kroz creva. Lekovit učinak postiže se dnevnim unosom od najmanje 10 grama vlakana pšeničnih mekinja. Mogu se mešati sa jogurtom ili mlekom , voćnim sokovima…\nObjavio/la Salim Buljubašić u 03:52


ProAuto – Volvo Cars podržava Samit o ekologiji G7 Ocean Plastics Charter, i jedini je proizvođač automobila koji će biti prisutan na ovom samitu\nVolvo Cars podržava Samit o ekologiji G7 Ocean Plastics Charter, i jedini je proizvođač automobila koji će biti prisutan na ovom samitu\nSep 21, 2018 Adnan Huseinagić Autobiznis, Novosti, Vijesti 0\nBIĆE PREDSTAVLJEN PROGRAM ODRŽIVOSTI SA CILJEM POVEĆANJA KOLIČINE RECIKLIRANOG MATERIJALA PRILIKOM PROIZVODNJE NOVIH AUTOMOBILA VOLVO\nVolvo Cars, premijum proizvođač automobila, pridružuje se Samitu o partnerstvu u G7, jednom od najvažnijih ekoloških samita u svijetu. Volvo Cars je jedini proizvođač automobila koji će biti pozvan na Samit G7, ističući poziciju kompanije kao lidera u oblasti održivosti.\nSamit u Halifaxu (Canada) okuplja vlade, preduzeća i nevladine organizacije, a Volvo Cars će eksplicitno podržati G7 Ocean Plastics Charter i detaljno predstaviti svoj program održivosti, uključujući program “Plastics Vision” koji ima za cilj značajno povećanje količine recikliranog materijala koji se koristi u novim Volvovim automobilima.\nVolvo Cars ima jedan od najambicioznijih programa održivosti u automobilskoj industriji, sa izričitim ciljem smanjenja ukupnog utjecaja na životnu sredinu. Smanjenje zagađenja od plastike i rad na korištenju više recikliranih materijala u svojim automobilima važan je element te strategije.\nG7 obavezuje vlade da preduzmu konkretne i ambiciozne korake u rješavanju globalnog problema zagađenja okeana plastičnim masama, kroz promocije veće upotrebe reciklirane plastike i smanjenja zagađenja od plastike. Volvo Cars je prvi i jedini proizvođač automobila koji podržava G7 statut.\n“Naš cjelokupan pristup održivosti aktivno podržava G7, čineći potvrdu produženju tog pristupa”, izjavila je Mary Hemberg, viša potpredsjednica grupe Legal, generalni savjetnik i predsjedavajuća odbora za održivost u Volvo Cars.\nRanije ove godine kompanija Volvo Cars je najavila da će do 2025. godine imati za cilj, da najmanje 25% plastike koristi iz reciklaže. Da bi dokazao održivost ove ambicije, Volvo Cars je napravio specijalnu verziju XC60 T8 plug-in hybrid, kako bi pokazao da se više recikliranih materijala može ugraditi u svoje automobile bez ugrožavanja sigurnosti ili kvaliteta, a rasprava sa relevantnim dobavljačima plastike, također je dala pozitivne rezultate.\nU okviru svojih poslovnih prostora, Volvo Cars je također posvećen smanjenju zagađenja od plastike, pa je u toku proces uklanjanja plastike za jednokratnu upotrebu iz svih svojih ureda, kantina i događaja širom svijeta do kraja 2019. Svake godine, ovaj program zamjenjuje više od 20 miliona plastičnih predmeta za jednokratnu upotrebu, kao što su čaše, kontejneri za hranu i pribor za jelo, sa održivijim alternativama, uključujući biorazgradive proizvode od papira, pulpe i drveta.\nU širem smislu, Volvo Cars je posvećen smanjenju utjecaja na životnu sredinu. Kompanija je 2017. godine najavila vodeću posvećenost elektrifikaciji u svim novim automobilima Volvo koji će biti predstavljeni nakon 2019. godine. Ovog proljeća, Volvo Cars je ojačao ovu strategiju, navodeći da sredinom naredne decenije ima za cilj da električni automobili u 50% zamijene konvencionalne.\nVolvo Cars planira da do 2025. godine proizvede klimatski neutralne proizvodne pogone, a prvo takav pogon je Skövde, u Švedskoj.\nekologija, Električno vozilo, Elektrifikacija, G7 Ocean Plastics Charter, Hybrid, Mary Hemberg, Plug-in Hybrid, proizvodnja, Samit G7, Volvo, Volvo Cars, Volvo XC60, Volvo XC60 T8 Plug-In Hybrid, XC60 T8 Plug-In Hybrid\nTržište novih automobila u BiH - Avgust 2018. godine Prije zvaničnog predstavljanja, Hyundai i30 Fastback N od Rima do Pariza u međusobnom takmičenju [Video]


sreda, 25 februar 2015 18:06\nSigurno vam se desilo da se zagledate u jednu tačku i samo posmatrate, ne razmišljate, samo posmatrate. To je stanje meditacije. Reč latinskog porekla „meditacija” samo je približan prevod termina „bhavana”, što znači „negovanje” ili „razvoj”, tj. oplemenjivanje ili razvijanje uma. Meditacijom se razvijaju svesnost, kocentracija, mirnoća, uvid... Već dugo meditacija nije samo budistička praksa, već je može naučiti svako ko poželi. Svaki čovek ima sposobnost da ostvari svoje mirno stanje uma, samim tim svaki čovek ima sposobnost da meditira.\nZa one koji ne znaju, evo osnovnih principa meditacije.\nKao prvo, pronađite mirno i udobno mesto gde se možete koncentrisati. Sedite ili lezite udobno tako da vam ništa ne smeta i ne skreće pažnju. Zatvorite oči. Zatim, polako, ali duboko udahnite kroz nos i nežno izdahnite na usta. Ponavljajte ovaj postupak. a za to vreme pokušajte da uklonite sve misli iz vašeg uma. Naravno, ako ste početnik, biće vam teško da uklonite sve misli, jer će one stalno stizati. Zato im se ne odupirite, samo ih posmatrajte, pustite neka idu svojim tokom.\nKada se uvežbate, više nećete morati da obraćate pažnju na disanje, automatski ćete disati duboko i smireno. Trajanje meditacije zavisi od vas, meditirajte onoliko koliko vam prija. Preporučuje se 10-15 minuta, ali to zavisi samo od vas.\nNa početku će vam verovatno biti teško da meditirate duže od pet minuta, vremenom postaje sve lakše, prijatije i lepše. U Budizmu se često govori da svaki čovek treba da meditira onoliko minuta koliko ima godina. Najbolje je da sami odredite trajanje meditacije i da menjate trajanje po svojim potrebama.\nNeka naučna istraživanja su dokazala da meditacija smanjuje krvni pritisak, povećava koncetraciju, oslobađa od depresije...\nZapravo, meditaciju svako treba barem da proba. Ako ste početnik u meditiranju, moguće je da ćete imati čudna iskustva prvih par puta, kao što su bolovi u glavi, strah, mučnina, ali ovo se retko dešava.\nOsećaj posle meditacije\nPrimetićete da posle meditacije koja traje 10 minuta ili duže, imate osećaj da ste smireniji, bićete bolje raspoloženi , a nećete znati zašto. Ali zar je bitno, ako se dobro osećate?\nVažno je da meditirate dok ste odmorni. Ukoliko ste umorni ili pospani lako ćete doći u stanje sna.\nŠto više meditirate, osećate se lepše nakon meditacije.\nAko se posle napornog dana opuštate uz televiziju, što mnogi rade, probajte da ga isključite i zamenite ga meditacijom, verovatno će vam se dopasti.\nPročitano 4158 puta\tPoslednji put izmenjeno subota, 28 februar 2015 14:10\nViše iz ove kategorije « Zorana Grujin - "Ja hoću da ličim na sebe"\tStefan Mihajlovski - Životna farba »


Hofenhajm nastavlja sa pobjedama | TEME | DW | 30.11.2008\nHofenhajm nastavlja sa pobjedama\n„Čudo iz Hofenhajma“ nastavlja pobjednički pohod. Vedad Ibišević je i dalje najbolji strijelac u Bundesligi. Sa nestrpljenjem se očekuje naredno kolo i susret sa Bajernom iz Minhena.\nVedad Ibišević, zvijezda Bundeslige. Možda uskoro i u Bajernu.\nBosanac Vedad Ibiševic je opet tresao protivničke mreže. Ovaj put već nakon pet minuta igre protiv Arminije iz Bilefelda koju je u Manhajmu posmatralo 26.000 gledalaca. Na centar šut sa desne strane, golgeter Bundeslige je u padu volejom postigao vodeći gol, svoj ukupno 17 u prvenstvu. Šest minuta kasnije, Brazilac Eduardo je povisio na 2:0, a konačan rezultat postavio je Kopedo iz penala. Pobjeda od 3:0 Hofenhajm je učvrstila na prvom mjestu sa 34. boda, tri boda više od Bajerna. Vedad Ibišević je najzaslužniji što je ekipa Hofenhajma postigla najviše golova - ukupno 40. No, momak rodom iz Vlasenice, i dalje diplomatski izbjegava velike riječi i o tituli jesenjeg prvaka i svom izuzetnom golgeterskom učinku: „Raduje me prije svega da ekipa i dalje igra dobro, da uživamo u igri, što nam donosi nove uspjehe. Tako mi je lakše igrati i davati golove“. Ibiševića je pohvalio i slavni Franz Bekenbauer. „On se lako kreće i lako daje golove. Želim mu da tako nastavi i sigurno je interesantan igrači za Bajern“, izjavio je Bekenbauer. Kada to kaže „Kajzer Franc“ onda to znači da je Ibišević buduća meta slavnog kluba.\nBajern uhvatio ritam\nBajern je u Leverkuznu dobio derbi utakmicu protiv, do sada jakog Bajera, rezultatom 2:0. Bajer, očito, ima kompleks zvani Bajern. Posljednjih osam međusobnih utakmica dobio je Bajern. Frank Riberi je opet bio nezadrživ. Pripremio je drugi gol Klozeu, dok je prvi postigao Italijan Luka Toni. Sada svi čekaju derbi utakmicu, u petak (5.12.2008) u Minhenu, između drugoplasiranog Bajerna i vodećeg Hofenhajma. Svih 69.000 karata je već rasprodano.\nHerta Berlin velikim koracima grabi prema vrhu. Nakon pobjede protiv FC Kelna u Berlinu od 2:1 izbila je na treće mjesto. Serija uspjeha je nastavljena, a igrač odluke bio je Beograđanin Marko Pantelić, koji je na početku sjedio na klupi, da bi ušao u igru i minut prije kraja glavom postigao majstorski gol u bliži ugao golmana Kelna Mondragona. Enver Marić trener golmana u Herti kaže da ne razmišljaju o prvom mjestu i dodaje:\n„Mi smo napravili seriju od četri pobjede i to nas je izbacilo u sami vrh. Svi su računali na Bajern, HSV, Verder, Šalke, a iznenadio je Hofenhajm, kao i mi nakon 12 osvojenih bodova učetiri kola. Mislim da će Bajern iz Minhena biti prvak. Mi nemamo šampionske ambicije, jer je to nerealno. Želja nam je Kup UEFA i nadam se da se u dva posljednja kola možemo popeti još koju stepenicu prema vrhu. Prva provjera je kod Šalkea, gdje sam i sam nekada branio i gdje ću sresti neke svoje drugove iz sedamdesetih što me raduje“.\nVerder prevazišao krizu\nVerder Bremen je, nakon eliminacije iz Lige šampiona smogao snage da prevaziđe krizu i ubjedljivo, sa 5:0, pobijedi Ajntraht iz Frankfurta. Tri gola postigao je Peruanac Klaudio Picaro. Najveće iznenađenje napravio je posljednji Kotbus, pobijedivši u derbiju začelja usred Menhengladbaha ekipu Borusije sa 3:1. U nedjelju (30.12.2008) se igraju posljednje tri utakmice 15. kola. Štutgart sa novim trenerom Babelom, ranijim asom Bajerna i Liverpula, dočekuje posustali Šalke. Hamburg, nakon pobjede protiv Verdera, vjeruje da može pobijediti u Bohumu za prikjučak vodećoj trojci. Volfsburg sa Džekom i Misimovićem gostuje u Dortmundu i najavljuje prvu pobjedu u gostima ove sezone. No, Borusija bi pobjedom zadržala mjesto koje garantuje izlazak u neko od evropskih takmičenja. Posebno zanimljiv biće duel dva Bosanaca Edina Džeke i Nevena Subotića, najefikasnijeg igrača Borusije sa pet golova.


Brodolom Dodikovog ‘Paketa ludila’ u Beogradu | BN\nBrodolom Dodikovog ‘Paketa ludila’ u Beogradu\n„Poslije političkog brodoloma koji je doživio u Beogradu, Dodik treba ozbiljno da razmisli. Ako je on lično osmislio ovaj plan moraće da se podvrgne preispitivanju, ako je to poslije svega moguće“, kazao je Govedarica, dodajući da "ako je plan osmislio neko drugi iz njegovog (Dodikovog) okruženja i nagovorio ga na sve to, moraće tu osobu udaljiti od sebe"..\nRepublika Srpska 28.08.2020 | 09:58\n- Na sastanku u Beogradu predsjednik Republike Srbije Aleksandar Vučić je pokazao kako i na koji način politika opšteg interesa mora biti na prvom mjestu i da odluke koje donosimo moraju biti kreirane na bazi posledica koje proizilaze i takvih odluka – istakao je bivši predsjendik i sadašnji član Predsjedništva SDS Vukota Govedarica.\n„Na taj način je politika razuma nadvladala politiku ličnog interesa i suludog avanturizma“, naglasio je Govedarica.\nOn je kazao da je Vučić svojim posjetiocima iz Banjaluke podvukao da je Srbija opredijeljena za poštovanje dejtonskih principa i da mir i stabilnost nemaju nijednu moguću alternativu što u prevodu znači da svako raspakivanje Dejtonskog sporazuma može da bude kobno po srpski narod.\n„Takođe smatram da je na veoma direktan način demantovao neke koji ne vjeruju u njegove dobre namjere po pitanju Кosova i Metohije jer da je tako, Vučić bi sa oduševljenjem prihvatio paket koji je osmišljen u Banjaluci a u kojem su zajedno Кosmet i Republika Srpska“, pojasnio je Govedarica.\n„Poslije političkog brodoloma koji je doživio u Beogradu, Dodik treba ozbiljno da razmisli. Ako je on lično osmislio ovaj plan moraće da se podvrgne preispitivanju, ako je to poslije svega moguće“, kazao je Govedarica.\nOn je istakao da ako je plan osmislio neko drugi iz njegovog okruženja i nagovorio ga na sve to, moraće tu osobu udaljiti od sebe.\n„Кako god izgledalo, nezavisno od toga ko je sve kreirao taj „paket ludila“, Dodik bi trebao izvući ozbiljne zaključke iz svega ovoga što se desilo. Ne kažem ovo da bi ga sjetovao ili zato što sam njegov prijatelj već iz predostrožnosti kako bi se kvar koji postoji u Dodikovom sistemu otklonio. Кažem iz prostog razloga zato što narod mora da zna, da se u takvim slučajevima kada politike eskaliraju i postanu nekontrolisane deblji kraj je uvijek izvlačio običan čovjek“, zaključio je Govedarica.\nIde samo da iskamci koju marku u Beogradu. To je slika RS danas nazalost.\nŽalosno bi bilo da nema od koga iskamcit\nU duši volan\nTrebao bi opet kod ijekara ba da obnovi ijekarsko uvjerenje\nNe analizirajte Milu on od toga zavisi, on danas od svojih plaćenika ima nove avanture, počnite i vi da preduhritite njegove poteze. Poslje bitke koplja u trnje.\nVAMA SVE NEJASNO\nON JE ISAO DA KAZE VUCICU AKO BUDE PRITISAKA DA IMA DZOKERA RS.\nOvo će biti naopako po Dodika on je psihopata poludio je od bogatstva novca i nekretnina.On ima novac i nekretnine na tri kontinenta da nije ništa drugo nego sa Gatacke terme uzeo je 500 000 miliona od otkrivke jalovine\nI slika RS juče. I slika RS sutra...\nVučić ga poštuje i redovno se sastaju i daje mu često eure u par miliona maraka od svog gladnog naroda Srbije,od koji narod i borci RS nemaju nikakve koristi u ovoj teškoj režimskoj krizi RS.\nBAJA MALI OD PALUBE\nOVA TI JE SUPER "TITANIK"ILI "BROD LUDZAKA"\nZasto da ne,jedna drzava..\nCovjek je zasticen za svoje postupke. Ima lekarsko uverenje,da je bolestan.\nNazalost, Vucic daje novac....a toliko ova nasa politicka kamrila ukrade na jednom tenderu...\nLakse mi je dizati medjunacionalne tenzije nego dizat nacionalne penzije\nBaja mi lici na vatrogasca koji u nedostatku posla licno podmece pozare\nRE@Vama sve nejasno@Bravo tebi sve “jasno”Burle “COVJEK OD AKCIJE” Lupa gluposti u koje ni sam ne vjeruje ,to za koju “kintu” sto dobije to i svaka prostitutka “zaradi” a kolko je Srbija BiH dužna to je kap u moru (samo hidroelektrane -vodu poplave itd)Usput Vučko kupuje glasačko tijelo za nedaj bože Neka on plati sto je dužan ostalo fala NE TREBA !!\nNe dirajte nam Dodika.On nam je jedina nada da vratimo ustav Republike Bosne i Hercegovine i to bez drugog poluremena ili olujnog scenarija. Naprijed Dodik i ne osvrci se na ove sarlatane, imas podrsku svih koji nose BiH u srcu.\nNisam znao da pdp clanovi to zele\nSila se našla da govori o oluji i drugom poluvremenu. Zbog okruženja u kojem se nalaziš nebi se tome trebao radovati. Pa vi zavoja nemate.\nMnogo se ide u avanture koje se nikako nemogu odraziti u dobrom. Svi znaju da Dejtonski sporazum BiH, Srbija Hrvatska ima jasne odredbe kršenja i povreda. A to je vraćanje ustava Republike BiH. Vucic to zna al Mile uporno krsi to pitam se zasto?\nOn je nada za nestanak republike srpske sa svojim lopovlukom svesu pokrali\nMoze ustav samo od 92 i to na teritoriji koju ste kontrolisali prije nego sto vam je nato poklonio, ja mislim 18.7% bivse beiha\nE moj jarane , eto ti imaš dobre savjetnike u tvom okruženju i donosiš “odmjerene “ odluke . Kakvo ti je okruzenje i kako si “ odmjeren “ tako si i pozicioniran .Bice bingo ako se dokopas neke pozicije u gacku , ali bogami mrka kapa,\nSvaka ti ko Njeguseva\nDanas je lako biti lopov,izdajnik,lazov,siledzija....i na taj nacin dobiti izbore.\nHajde vise krenite u odvajanje,samostalnost,pripajanje,ma bilo sta samo krenite u rusenje Daytona.Niko vas u tome ne sprecava osim vi sami sebe.Posledice se znaju.\nNICK,NIJE GOVEDARICA DOZIVIO BRODOLOM NEGO STE GA VI SEKTASI POKRALI,I TI TO DOBRO ZNAS,PRAVDA JE SPORA ALI DOSTIZNA.\nPustite nagađanja ono ovo.... To je Vučićev projekat da pred odlazak u SAD,pokaže i potvrdi svoju opredjeljenost za politiku zapada,Dejton,itegritet BiH,...itd.\nBravo Vukota! Tako i priliči ozbiljnom i patriotski opredijeljenom političaru. Šteta što nisi ostao predsjednik, samo ti možeš okupiti ljude slične tebi da nose breme reformi nužnih za opstanak prekodrinskih Srba. Zato, bez obzira na kritike sitnih duša, samo hrabro naprijed. Tvoj obraz nije dimljeni papak i nema cijenu.\nSvoj patriotizam manifestovao je kao dezerter za vrijeme rata, dok su njegovi vršnjaci davali život za Republiku Srpsku.\nDodik ne zaslužuje usran štap, obična bitanga koja se dočmala vlasti i položaja zahvaljujući neradu institucija države od tužilaštva, sudstva i policije u koje su ušli nemoralni ljudi do predstavnika međunarodne zajednice koje Dodik podmićuje narodnim novcem! Ovaj lanac kriminala sad je teško prekinuti jer je duboko ukorijenjen i u njemu učestvuje direktno skoro trećina stanovništva kojima odgovara ovaj sistem koji je neodrživ!\nZivio Dodik. I vladao sve dok nam je ovako dobro.. Svaki dan smo sve jači i jači.. al bijednici, jad. .. i čemer..\nБрате Вукота - свака ти је ка' у Његоша. Поздрав са поносног Гласинца!\nBravo, prava analiza\nGLASINAC I TVOJ VUKOTA A suočim ćeš izaći pred Miloša i pred druge srpske vitezove.\nPa ti si najveci gubitnik kako te nije sramota se pojavljivat sledeca tvoja kandidaturu je za mj zajednicu I tu ces izgubit\nKako si doso u politiku takes I da odes samo kao najveci gubitnik nikad nista nisi uspio\nПолако црвена браћо. Шта сте запјенили. Нећемо се свађати. Ко кога воли и да ли је био у праву - вријеме ће показати. За мене као освједоченог борца у миру, рату и опет у миру за Републику Српску - Вукота Говедарица је симбол чојства, јунаштва и поштења. Ја вашег вођу и вас не бих вријеђао, нека сте живи и здрави.\nNego kobi drugi ismislio tu deklaraciu nego dodik ti ostali nista ineznaju nego klimat glavom kakoim on diriguje njemu jedino odgovara nestabilnost kao i bakiru i covicu da sakriu svoj lopovluk tolke godine a istranci im pomazu utome\nJa bih volio da se vi jednom otcijepite. Dosadili ste vise i Bogu i narodu s navodno ugrozenim srpstvom. Pa kad budete nezavisni, da vidimo kako cete plivati.\nJeste, da im dinastija Dodik bude vazda u vlasti\nDodik je srpski TITANIK. On tone al na suhom. Nadamo se , da ce čitav SNSD sa njim ako pacovi ne uspjesnu napustit SNSD-ov brod.


Ostavite cigarete na lak način - Žena.rs\nOstavite cigarete na lak način\nUkoliko ste pušač, najvažnije je da prebrodite prva 24 sata bez cigarete, kaže Helen Foster, autorka knjige „Rešenja za detoksikaciju“ (IPS media). Na taj način desetostruko povećavate mogućnost da se uspešno odviknete od pušenja, a mi vam donosimo još nekoliko načina da lakše prebrodite nikotinsku krizu. Ukoliko vam treba dodatna motivacija, ispratite neku od manifestacija koje se danas organizuju povodom Nacionalnog dana borbe protiv pušenja, pod motom „Izbaci duvanski dim“.\nPiše: 31.01.2010. 08:00\nDa biste pobedili želju za cigaretom mirišite eterična ulja\nKAKO DA SMANJITE STRES\nMnogi pušači misle da ih cigarete smiruju, ali istraživanja njujorškog psihijatra Džefrija Granta Džonsona zapravo pokazuju suprotno. Međutim, nećete se osećati bolje ako postanete veoma napeti, a ne možete da posegnete za cigaretom koja bi vam pomogla. U tom slučaju, najbrži način da umanjite ove simptome je udisanje ulja lavande.\nDA RAZBISTRITE GLAVU\nPokušajte da udišete ulje nane ili, ako vam je draže, popijte čaj od nane. Istraživanja sprovedena na Univerzitetu Sinsinati u SAD, pokazala su da to pomaže da razbistrite um. Ispitanici su postigli bolji rezultat na testovima za 28% kada su koristili nanu.\nNE ZNATE ŠTA ĆETE SA RUKAMA\nTo je vrlo jednostavno: radite nešto drugo. Žvrljajte po papiru, igrajte igrice na računaru, stežite loptu za otklanjanje stresa… bilo šta što će vam zaposliti ruke.\nAko ste pušili zbog podizanja energije u situacijama kada opadne nivo šećera u krvi, moraćete to da sprečite. Probajte da jedete malo i često ili za užinu uzmite voće jer ćete tako brzo povratiti energiju bez naknadnog pada. Idealna užina za pušače je mandarina, zato što ćete dok je ljuštite zadovoljiti potrebu za radnjom od ruke do usta, na koju ste navikli, a njen miris će snabdeti um energijom. Čaj od đumbira i ženšen, kao dodatak ishrani, takođe će omogućiti brzo podizanje energije.\nSTOLICA ZA PUŠENJE\nAko poželite da zapalite cigaretu u određenoj stolici ili za vreme neke televizijske emisije, tada udišite tamjanovo ulje. Ono se koristi za raskidanje veza sa prošlošću.\nDISANJE SA SAVIJENIM JEZIKOM\nZa ovu joga tehniku smatra se da smanjuje želju za duvanom verovatno zato što podražava radnju pušenja. Da biste to isprobali, sedite pravo i dišite normalno. Sada isplazite jezik i savijte ga nagore i u stranu da biste napravili cev. Vratite jezik i dišite normalno nekoliko sekundi. Ponavljajte postupak sve dok želja ne prestane. Ako ne možete da savijete jezik, izaberite neko drugo opšte sredstvo za kontrolu želje za cigaretama.\nduh i telo odvikavanje od cigareta pušenje eterična ulja


PRVI PORAZ SRBIJE NA SVETSKOM PRVENSTVU U KINI\nPRVI PORAZ SRBIJE NA SVETSKOM PRVENSTVU U KINI\nIzvor: Sport Klub,Lokalne novine | Obrenovac, 09.09.2019.\nSa Argentinom za polufinale\nKošarkaška reprezentacija Srbije pretrpela je prvi poraz na Svetskom prvenstvu u Kini. Orlovi su poraženi od Španije rezultatom 81:69. Srpski tim je tako zakazao susret u četvrtfinalu sa Argentinom, koja je nadigrala Poljsku.\nU potencijalnom polufinalu tim Aleksandra Đorđevića imaće priliku da igra sa selekcijom SAD, ukoliko aktuelni šampioni sa prve pozicije u svojoj grupi prođu u četvrtfinale, a zatim i izbore plasman u polufinale. Lider grupe J u drugoj fazi Svetskog prvenstva selekcija Španije odmeriće snage sa Poljskom u četvrtfinalu.\nSrpski tim je mnogo bolje otvorio duel i posle uvodnih 10 minuta igre imao je osam poena prednosti. Orlovi su nagovestili dobru i povezanu igru u napadu, ali je Furija u nastavku potpuno preuzela kontrolu nad duelom u Vuhanu. Španci su drugu četvrtinu dobili rezultatom 32:17 i sjajnom odbranom uspeli da preokrenu.\nUtakmicu je obeležilo i isključenje Nikole Jokića. Srpski centar je zbog prigovora sudiji, posle dosuđenog faula zaradio tehničku, a zatim je sudija odsvirao i drugu tehničku, zbog nastavka prigovora, što je značilo da će Jokić morati da napusti parket.\nTokom većeg dela drugog poluvremena ekipa Serđa Skariola imala je dvocifrenu prednost, a Srbija je samo u nekoliko navrata uspela da priđe na -9, što nije bilo dovoljno da ozbiljnije ugroze odličnu igru Španaca.\nIzabranici Aleksandra Đorđevića napravili su mnogo grešaka u napadu, imali 17 izgubljenih lopti što su Španci znali da iskoriste i kazne na pravi način.\nNajbolji u pobedi Furije bio je Riki Rubio sa 19 poena, pratili su ga Viktor Klaver sa 14 i Mark Gasol sa 11 poena.\nU redovima Srbije istakao se Bogdan Bogdanović sa 26 poena i 10 skokova, što ga je učinilo prvim igračem na Svetskom prvenstvu sa više od 20 poena i 10 skokova. Poslednji put je to učinio Darko Miličić 2006. godine protiv Argentine.\nSrbija se sada okreće četvrtfinalnom meču sa Argentinom.


Måneskin odlaže evropsku turneju zbog širenja virusa Covid-19!\nMåneskin odlaže evropsku turneju zbog zabrinutosti oko širenja virusa Covid-19!\n25/01/2022 25/01/2022 Anđela Lekić 145445Leave a commenthttps%3A%2F%2Fwww.famoza.net%2Fmaneskin-odlaze-evropsku-turneju-zbog-sirenja-virusa-covid-19%2FM%C3%A5neskin+odla%C5%BEe+evropsku+turneju+zbog+zabrinutosti+oko+%C5%A1irenja+virusa+Covid-19%212022-01-25+12%3A30%3A00An%C4%91ela+Leki%C4%87https%3A%2F%2Fwww.famoza.net%2F%3Fp%3D145445\nItalijanska grupa Måneskin je najavila odlaganje svoje predstojeće evropske turneje u ponedeljak, 24. januara, zbog pandemije virusa Covid-19. Rokeri su objasnili da se odluka svela na konstantno menjanje COVID protokola u svakoj od različitih zemalja koje će posetiti, čineći tako široku turneju nemogućom usred tekućeg porasta Omicrona.\n„Zdravo ljudi, veoma nam je žao, ali moramo da vam kažemo da smo primorani da odložimo celu turneju po Evropi 2022. i ArenasTour u Italiji zbog situacije sa virusom Covid-19“, napisao je bend pored video snimka koji su podelili na njihovoj Instagram stranici. „Izuzetno nam je žao. Mnogo smo radili za ovu turneju i sve je bilo pripremljeno i spremno za početak, ali nažalost, u poslednjih nekoliko dana imali smo loše vesti o kapacitetu mesta”, navodi se u objavi.\n„Zaista nam je, zaista žao i nadamo se da ćemo imati priliku da vam saopštimo nove datume što je pre moguće, a najkasnije do 1. marta 2022.“, nastavili su. „Hvala vam na strpljenju i podršci, svi smo zajedno u ovoj situaciji tako da samo moramo da izdržimo, ali vratićemo se, kunemo se, i biće još bolje. U redu ljudi, volimo vas!”\nUprkos lošim vestima za fanove, kvartet je završio svoju najavu pojašnjavanjem da se njihovi predstojeći nastupi na otvorenom u Rome’s Circus Maximus, Verona’s Arena di Verona, odmaralištu Lignano Sabbiadoro i raznim drugim festivalima i dalje odvijaju.\nPročitajte još Organizatori Pesme Evrovizije najavili: Måneskin će nastupiti u velikom finalu u Torinu!\nVirus Covid-19 ponovo divlja: Počelo je otkazivanje…\nMåneskin pomerio turneju, da li Srbija može da se spasi…\nIznenađenje: Austin Mahone najavio evropsku turneju, stiže…


Tokom godina Volvo je nudio ekskluzivne kupe automobile pasioniranim kupcima koji su željeli spoj ekskluzivnosti i udobnosti, bezbijednosti, visokih performansi i dobre stabilnosti. Modeli P1800, 262C i 780 zaslužuju biti spomenuti kao prethodnici Volva C70 Coupé.\nKada je Volvo započeo rad na dizajnu modela C70 Coupé, razvoj su zajednički sproveli Volvo i britanski TWR (Tom Walkinshaw Racing), kako bi se osiguralo da je prelijep izgled objedinjen s do tada nečuvanim performansama u Volvo automobilu.\nC70 Coupé nudi maksimalne performanse (sa najvećom brzinom od 250 km/h) uz prvoklasnu stabilnost i udobnost savršene ergonomije spojenu sa ekskluzivnim materijalima enterijera, kao što su prava koža i drvo, i vrhunska audio oprema.\nKočnice:+ Hidraulične disk kočnice na svim točkovima.


Back REPORTAŽE PRISUSTVOVALI SMO Sve boje Fruške gore Dragana Kurucića\nsubota, 26 septembar 2015 10:25\nOva izložba je deo projekta kojem je krajnji cilj izrada istoimene mape, a potom i prateće publikacije, čime će Turistička organizacija Novi Sad, dobitnik nagrade za najbolju turističku organizaciju u Srbiji u 2014. godini turističke revije “YU TRAVEL”, nadomestiti nešto za čime je postojala objektivna potreba i velika tražnja. Prema istraživanjima, koje je u poslednje dve godine TONS sprovodio, među turistima koji posete Turističke info centre, 85% od svih ponuđenih izleta u okolini Novog Sada, želi da posete Frušku goru – najstariji Nacionalni park u Srbiji (proglašen 1960. godine), najviše zbog prirodnih lepota, ali i 16 manastira koji su locirani na njoj, kao i brojnih drugih kulturno-istorijskih spomenika i atraktivnosti. Zbog prostranosti same Fruške gore, pokazala se potreba da postoji specijalizovana mapa, koja bi na jednom mestu sakupila sve neophodne informacije, olakšala snalaženje i dostupnost lokaliteta.\nZbog toga je TONS kreirao i izdao Turističku kartu Fruške gore, koja se obraća posetiocima Novog Sada koji žele da posete turistički izuzetan i sadržajan prostor Fruške gore. Mapa je bogato ilustrovana sa oslikanim manastirima i fotografijama najlepših i najatraktivnijih delova Fruške gore. Ovako osmišljena i odštampana ima ozbiljne marketinške kapacitete, zahvaljujući kojim bi potencijali Fruške gore postali vidljivi velikom broju ljudi, uključujući najbližu okolinu, Vojvodinu, Srbiju, region i zemlje okruženja.\nTakođe, mapa ima za cilj da odgovori na najčešće postavljena pitanja turista: šta videti/posetiti u blizini Novog Sada, gde su najbliži manastiri, kuda vodi biciklistička staza EuroVelo 6, na kojim fruškogorskim jezerima se može kupati ili pecati, gde su salaši, čarde, vinarije, gde su kulturna dobra od izuzetnog, a gde od velikog značaja; gde su lovišta, izletišta, vidikovci, strogi rezervati prirode, planinarski domovi, kapovi, odmarališta i hoteski smeštaj…\nProces kreiranja mape je trajao 4 meseca u koje su uključeni i radovi na pripremi, ilustraciji i terenska istraživanja tokom kojih je pređeno više od 1500 km, kako bi se ne samo popisale atrakcije i usluge koji se mogu naći na prostoru od Rume do Beočina i od Slankamena do Morovića, već i na mapu preneo autentičan odraz doživljenih iskustava u susretu sa ljudima i pejzažima na ovom sadržajnom prostoru.\nNajverniji odraz doživljenog na fotografijama je tokom terenskog istraživanja sakupio Dragan Kurucić. Želja organizatora izložbe je da tim trenucima zarobljenim na fotografijama, motivišu posetilace da se otisnu na put duž mnogih turističkih ruta, koje su zabeležene na 70 izloženih fotografija Dragana Kurucića i predložene turističkom mapom TONS-a, nudeći i delić atmosfere doživljene na tom putu: bogatstvo boja, pejzaža, toplinu salaša i etno kuća, slojeve istorije, bogatstvo kulturne baštine i život stanovnika Fruške gore, koji su njeno najveće bogatstvo...\nIzložba fotografija „Sve boje Fruške gore“ i projekat kreiranja "Turističke mape Fruške gore" su prvi ozbiljniji preduzeti koraci ka kvalitetnijoj prezentaciji ovog veoma značajnog turističkog potencijala, kao zanimljive destinacije. Benefiti ovog projekta, ali i narednih koji se planiraju, su pre svega značajni za lokalne samoprave, turističku privredu i stanovništvo.\nPrisutnima se na izložbi obratio direktor TONS-a, gospodin Branislav Knežević, pomoćnik direktora TONS-a, akademski slikar, gospodin Radovan Jokić, kao i autor fotografija, gospodin Dragan Kurucić.


Marija Petrović u novoj kući\nŠest meseci kasnije, Marijina izjava za "Blic" je sasvim drugačija, i daje nadu da će detinjstvo ove devojčice, ali i njene braće i sestara, makar od sada biti potpuno drugačije.\n- Kuća je kao iz bajke! Prelepa je, svi imamo svoje krevete, predivno kupatilo, nameštaj, posteljine, kompletno novo pokućtvo... i što je najvažnije - više se ne plašimo da će nam noću, kada sklopimo oči, krov pasti na glavu - oduševljeno priča Marija.\nSrbiju je početkom maja potresla priča o Mariji (14), Miljani (13), Marku (8), Milošu (6) i Kseniji (2), detoro braće i sestre koji su sa svojim roditeljima Sašom Petrovićem (48) i Bojanom Miladinović (40) živeli u kući staroj više od sto godina, čije su trošne grede pretile da se uruše svakog trena.\nPetrovići, koji su živeli u trošnoj kući od blata, juče su dobili novu kuću od 90 kvadrata.\nMeđutim zahvaljujući ljudima iz "Blic fondacije" i donoru Bratislavu Gašiću, koji su omogućili da im kuća bude potpuno opremljena, strah da bi im se krov nad glavom mogao srušiti, konačno je isčezao.\nPorodici Petrović, ključeve je juče uručiča direktorka Ringier Axel Springera Jelena Drakulić Petrović, koja je podsetila da je ovo treća kuća koju je "Blic fondacija" donirala u ovoj godini.


Volkswagen gradi novu fabriku u mestu Changsha, južnom delu centralne Kine - EMISIJA MOBIL AUTO\nHome » Volkswagen gradi novu fabriku u mestu Changsha, južnom delu centralne Kine\nVolfsburg/Peking, 16.05.2013 – Fabrika je počela da se gradi u saradnji sa kineskom kompanijom Shanghai-Volkswagen (SVW). “Proširujemo naše kapacitete u Kini na četiri miliona vozila godišnje do 2018. godine, kako bismo ispunili zahteve naših kineskih kupaca”, izjavio je prof. dr Jochem Heizmann, član upravnog odbora Volkswagen AG odgovoran za tržište Kine i predsednik i generalni direktor Volkswagen Grupe Kina na ceremoniji potpisivanja ugovora.\nNova fabrika u mestu Changsha je planirana da se završi do kraja 2015. godine i tamo će se proizvoditi otprilike 300,000 vozila godišnje. Gradi se kompletni proizvodni objekat sa presom, farbarom, karosernicom i montažnom trakom. Prioritet se daje smanjenju potrošnje energije i vode, kao i CO2 emisijama, i umanjenju količine otpada u skladu sa “Think Blue. Factory.” programom. Prema Hajcmanovim rečima: “Mi ćemo održati našu odgovornost ka životnoj sredini u mestu Changsha i postavićemo opet standarde u pogledu ekonomične proizvodnje sa novom fabrikom.”\nFabrika u mestu Changsha predstavlja deo investicionog programa od 9.8 milijardi evra koji će realizovati dve kineske kompanije u periodu do 2015. Cilj ovih investicionih projekata koji se finansiraju iz protoka gotovine dve kompanije sa zajedničkim ulaganjima Shanghai-Volkswagen i FAW-Volkswagen je da se učvrsti vodeća pozicija Volkswagen Grupe na kineskom tržištu putničkih automobila. Investiranjem se fokusira na razvoj novh modela i proširenje proizvodnih kapaciteta. Fabrika u mestu Changsha je jedna od sedam novih fabrika koje će se izgraditi u Kini ove godine i u narednih nekoliko godina. U fabrikama će se otvoriti i nova radna mesta.\nShanghai-Volkswagen trenutno ima fabrike u gradovima Shanghai i Nanjing, kao i u Yizheng u provinciji Jiangsu. Druge fabrike se grade u gradovima Ningbo i Urumqi u okviru strategije “Go West”.\nFAW-Volkswagen ima fabrike u mestima Changchun i Chengdu. Fabrika u gradu Foshan koja je trenutno u izgradnji će biti prva fabrika FAW-Volkswagena u južnoj Kini.\nZajedno sa svojim partnerima FAW-Volkswagen i Shanghai-Volkswagen, Volkswagen Grupa trenutno u Kini proizvodi 20 modela brendova Volkswagen, ŠKODA i Audi.\nTagsauto industrija kina volkswagen vw


PRSTI OTKRIVAJU KAKVI STE: Evo šta ljudi poručuju kad nameste ruke u određeni položaj (FOTO) - Telegraf.rs\n13/12/15 | 21:15\nMalo ko obraća pažnju na ruke kad razgovara s nekim, ali to je velika greška, jer položaj ruku otkriva mnogo o svakom od nas\nPored onoga što poručujemo rečima, veoma je važna i poruka koju šaljemo govorom tela, a položaj ruku je najvažniji za taj oblik neverbalne komunikacije u pitanju. Svi su, verovatno primetili da, poput drugih svetskih državnika i srpski premijer Aleksandar Vučić drži ruke u specifičnom položaju kada se obraća javnosti, a mnogi su se pitali šta takav položaj ruku zapravo podsvesno poručuje. I ne samo taj, već i ostali slični položaji ruku ili prstiju.\nZanima vas šta vam neko misli? Govor tela, disanje i pogled će ga razotkriti\nPoznate ličnosti, političari, umetnici i drugi ljudi koji se često pojavljuju na televiziji ili na javnim nastupima, često koriste govor tela, odnosno, položaj ruku, da pored onoga što izgovaraju, ljudima pošalju još neku važnu poruku o sebi i svom izlaganju. Tako oni naglašavaju svoje stavove, poručuju da li su sigurni u to što govore i slično.\nMnogi od njih govor tela koriste svesno, a oni koji to ne rade, takođe šalju neverbalnu poruku, jer ruke moraju da zauzmi neki položaj, koji će u tom slučaju nesvesno otkriti koliko je čovek siguran u sebe, koliko veruje u to što govori i koliko uopšte o tome zna. Ovo su najvažniji položaji ruku i njihova značenja.\nPrekrštene ruke - ovaj položaj simbolizuje odvajanje i zaštitu. Osoba time poručuje da ima rezervu u vezi s pitanjima o kojima se govori. Varijanta sa stisnutim pesnicama odražava čisto neprijateljski i odbrambeni stav i otkriva da se osoba oseća ugroženo.\nRuke iza leđa - osoba koja je prekrstila ruke iza leđa šalje poruku da je sigurna u sebe i često se vidi kod osoba s velikim autoritetom, profesori, oficiri... Ako osoba javno istupa s ovakvim položajem ruku, to znači da je sigurna u svoje znanje, što može dosta da pomogne onima koji polaži neki ispit, ali može da izgleda i previše opušteno.\nRuke na glavi - Kada osoba prekrsti prste i stavi ruke na glavu ili iza glave, to znači da je veoma otvorena za razgovor i da je spremna da pažljivo sasluša i uvaži sagovornika. Ovaj položaj može biti i simbol nonšalantnosti i opuštenosti i tada osoba želi da poruči da lagano i sa stilom ide kroz život.\nPiramida - položaj ruku ispred tela, gde su šake spojene vrhovima svih prstiju, a dlanovi razdvojeni. Ovaj položaj ruku kod nas je popularizovao premijer Aleksandar Vučić, a njegovo značenje je da čovek koji ga koristi želi da pošalje poruku da je siguran u sebe, ali ne opušteno kao neko ko drži ruke iza leđa, već da je posvećen i koncentrisan. Postoji nekoliko varijacija ovog položaja, a oni se razlikuju po visini. Tako postoje visoka, srednja i niska piramida, a razlika je u intenzitetu efekta koji želite da postignete. Ako želite da postignete jak efekat samouverenosti koristi se visoka, ako intenzitet treba da bude slabiji onda srednja...\nRuke postavljene ravno pored tela - to je muški signal napadačkog stava, posebno ako su i noge blago raširene u tom trenutku. Muškarac tako želi da saopšti da je spreman da napadne, a taj stav, u zavisnosti od konteksta, nosi veću ili manju dozu agresivnosti. U najblažem obliku simbolizuje spremnost na akciju.\nRuke nameštene u ćirilično F - ženski signal napadačkog stava. Tako žena želi da saopšti da je besna i da joj nije do više do priče. Najbolje je tada se skloniti. Kod muškaraca može da znači kontrolu nad situacijom ili iščekivanje.\nSamozagrljaj - ruke nameštene u položaj kao da grlite sami sebe, simbolizuju nesigurnost, za razliku od piramide ili nekog drugog položaja koji odražava samouverenost. Ljudi ga uglavnom koriste nesvesno kad se osećaju nesigurno ili ugroženo.\nDa li vi koristite položaj ruku da pošaljete poruku drugima i koji položaj koristite?\nNe radim to svesno\nRuke podešavaju sat, narukvicu ili prsten - ove radnje signaliziraju da je osoba nervozna i da bi najradije bila negde drugde, a ne u toj situaciji.\nPomozite nam da zajedno otkrijemo šta još može da znači određeni položaj ruku... Ostavite komentar o tome koje vi signale najčešće šaljete rukama, kako tumačite neverbalne znakove koje koriste drugi i da li mislite da je ovaj vid komunikacije efektan.\nU slucaju kada je devojka tema razgovora i kada je u tom trenutku postidjena,ona nekontrolisano pocinje prstima da prolazi kroz kosu,sto predstavlja njen odbrambeni sistem u vrlo neprijatnoj situaciji..\n16. decembar 2015 | 07:34\nJa sam pre imao običaj dok pričam da trljam ruke. Obično kada se uživim u tu priču\n14. decembar 2015 | 10:36\nLJudi moji mogu li jedan dan da upalim televiziju ili neki internet portal a da nevidim ovog covjeka u naocalama.Nemam nista protiv njega ako nista barem govori realno i jedini je covjek koji nesto pokusava da uradi pozitivno u Srbiji ali ga je vise dosta.Po 20 puta dnevno ga vidim u medima.Vise bi voleo da vidim golu zensku nego njega.Nista nema lepse i savrsenije od zenskog tela.


U čileanskom glavnom gradu Santjagu, 300m visokim Costanera Center nastaje veliki projekat u centru grada. Za poslovnu i višenamensku zgradu, građevinska firma izvođač radova, Salfacorp S.A., koristi Doka pokretne platforme i time brzo premešta oplate za ploče. Za bezbedni rad na svim visinama brine zaštitni paravan Xclimb 60.\nAutomatska penjuća oplata SKE plusOplata za velike površine Top 50Ramovska oplata Framax XlifeDoka XtraPlatforma za okna


Vetar obustavio plovidbu, brodovi usidreni kod Kostolca\nTanjug 7. oktobra 2021. 13:18\nBEOGRAD – Zbog jakih vetrova u proteklih nekoliko dana, koji su u nekim delovima Dunava dostigli brzinu od 110 kilometara na sat, na potezu od Kostolca do Golupca obustavljena je plovidba, a brodovi su, iz bezbednosnih razloga, usidreni kod Kostolca.\nŠef lučke kapetanije Beograd Milan Nikolić kaže za RTS da je već dva dana obustavljena plovidba na Dunavu kod Velikog Gradišta zbog jakog vetra, za koji je rekao da je veoma opasan i da može da dovede do velikih problema u plovidbi.\nMuškarac vozio 231 km/h na autoputu gde je dozvoljeno 130 km/h\nDevojčica upucana iz vazdušnog pištolja na Vračaru\nZoran Bekić: „Ohrabruje nešto veće interesovanje mladih za…\nKiM: Ponovo obijena kuća srpskog povratnika kod Novog Brda


Direktor Messenger-a odlazi iz Facebook-a | PC Press\n12. decembar 2021. 10. decembar 2021. Nenad Gajic\nStan Chudnovsky, šef odeljenja za Messenger kompanije Meta, najavio je svoj odlazak 2022. godine.\nTalas odlazaka visokih rukovodilaca\nFacebook, koji se sada zove Meta, ove godine se suočio sa talasom odlaska visokih rukovodilaca. Kompanija se suočava sa pojačanim nadzorom regulative i velikim izazovom u odnosima s javnošću nakon objavljivanja internih dokumenata i novinskih izveštaja koji ilustruju da li i koliko Facebook zna o šteti koju su prouzrokovale njegove usluge.\nDeborah Liu, nekadašnja šefica Facebook Marketplace-a, otišla je u februaru da bi postala izvršna direktorka Ancestry.com. David Fischer, koji je bio glavni službenik za prihode, najavio je svoj odlazak u martu, kao i Kevin Weil, jedan od suosnivača Facebook-ovog odeljenja za kriptovalute i digitalni novčanik „Novi“.\nBivša šefica za reklame kompanije, Carolyn Everson, najavila je svoj odlazak u junu, a kasnije je otišla u aplikaciju za dostavu namirnica Instacart. Fidji Simo, koja je bila šef Facebook aplikacije, postao je izvršni direktor Instacart-a nakon što je napustila Facebook u julu.\nMark D’Arcy se povukao sa svoje uloge glavnog kreativnog direktora u avgustu, a sledećeg meseca tehnološki šef Facebook-a Mike Schroepfer rekao je da će napustiti kompaniju.\nU novembru je David Marcus, šef Facebook-a za kriptovalute i prethodni šef Messenger-a najavio svoj odlazak krajem godine.\nNešto ranije, šef Facebook-ovog poslovnog softvera za komunikaciju Julien Codorniou objavio je da je napustio kompaniju da bi prešao u preduzetnički kapital.\nChudnovsky odlazi posle Marcus-a\nNajava Chudnovsky-og o odlasku dolazi nedelju dana nakon Marcus-ovog, obojica su radili na Messenger-u ,nakon što su zajedno prethodno radili u PayPal kompaniji. Njih dvojica su veoma bliski, rekao je drugi bivši izvršni direktor Facebook-a.\n„Volim ovu kompaniju i ovaj tim, i kao rezultat toga, ovaj poziv se pokazao kao jedna od najtežih odluka u mom životu“, rekao je Chudnovsky.\n„Ne planiram da se penzionišem, ali radujem se dobroj, višemesečnoj pauzi, da provedem više vremena sa prijateljima, pomažem kompanijama, pomažem ljudima, putujem, čitam, istražujem i učim.\nChudnovsky je u Facebook-u od 2015. godine\nChudnovsky je preuzeo Messenger od Marcus-a u maju 2018.godine. Pridružio se Facebook-u 2015.godine kao šef proizvoda za Messenger jedinicu. Chudnovsky je rekao da će ostati u Facebook-u do drugog kvartala 2022. godine.\nNjega će zameniti dva rukovodioca. Loredana Crisan će preuzeti odgovornosti Chudnovsky-og za Messenger, direktnu razmenu poruka na Instagram-u i Messenger Kids, dok će Maher Saba voditi Facebook-ove proizvode za daljinski pristup, koji uključuju audio pozive, video pozive i Facebook-ov proizvod za video pozive Rooms za 50 osoba.\n„Ne bih se osećao prijatno čak ni da razmišljam o odlasku, da u mom timu nemam mnogo neverovatno talentovanih lidera koji su spremni za iskorak“, rekao je Chudnovsky.\nTagovi: direktor, Facebook, Facebook Messenger, Meta, odlazak iz kompanije\n← Evropa obuzdava velike tehnološke gigante\nLG smart TV omogućuje Google Stadia →


Bend Pod pritiskom objavio "Poraze" - Jelen Music Show\nJelen Music Show Vijesti Muzički lonac Bend Pod pritiskom objavio "Poraze"\nAlternative/grunge rock sastav iz Banjaluke, Pod pritiskom, ima novu stvar koja nosi naziv “Porazi”.\nU pitanju je muzički trio nastao 2017. godine, a čine ga: Ognjan Veselinović – glavni vokal, gitara, Andrej Klincov – vokal, bass gitara i Aleksandar Ćurguz – bubnjevi. Novi singl “Porazi” snimljen je u studiju Oxygen i izbačen u februaru 2022, a prije nekoliko dana je dobio video spot čiji je producent Kristijan Šarić.\n“Tekst je metaforički i prosto napisan, u stanju opšteg sljepila, označava gubitak osjećanja, svih emotivnih i fizičkih receptora koji nas čine ljudima, srž pojma biti poražen”. “Porazi” su priča bez svjetla na kraju tunela. Predstavlja svu tragediju koja toliko boli, da je jednostavno samo melodija ta koja je drži u granicama razumljivosti”, kažu iz benda.\nPoslušaj novu stvar benda Pod pritiskom:\nJMS 19 May, 2022 Muzički lonac\nEmi i Muki u zajedničkoj pjesmi “Rob tvoj”


VIDEO: Play! Zine Prvi utisci: The Last Guardian - PLAY!\nVIDEO: Play! Zine Prvi utisci: The Last Guardian\nDeset godina čekanja, odlaganja i promena platformi. Deset godina gaming svet je čekao The Last Guardian. I konačno smo dočekali ovu igru.\nPlaystation 4 ekskluziva iz studija Team ICO, The Last Guardian je avantura u kojoj ćete morati da naučite da sarađujete sa svojeglavim džinom. Poput drugih igara ovog studija, ovo je avantura za lagano igranje i upijanje atmosfere, a da li se svo ovo čekanje isplatilo proverite sa nama u nastavku.\nRecenziju igre Last Guardian možete očekivati uskoro na stranama Play.co.rs sajta.\nRelated Items:PLAY! Zine prvi utisci, PS4, Team Ico, The Last Guardian\nStar Wars Jedi: Fallen Order 2 izlazi 2023. godine, zaobilazi PS4 i XOne\nMade in Abyss dolazi ove jeseni za zapadnu publiku


DW: O tome se neće dalje zvanično raspravljati u Briselu | Info-ks.net\n"Finalni raspad Jugoslavije" DW: O tome se neće dalje zvanično raspravljati u Briselu\nIdeje o „finalnom raspadu Jugoslavije“ i novom pomjeranju granica na Zapadnom Balkanu neće promjeniti postojeću politiku Evropske unije. Ali to ne znači da evropskom angažmanu u regionu nije potrebno hitno buđenje, piše Deutsche welle.\nTekstom se predlaže „završetak raspada Jugoslavije“ odnosno „finalno“ pomjeranje granica na Zapadnom Balkanu u cilju stvaranja raskomadane, ali „održive i funkcionalne“ Bosne i Hercegovine, Albanije sa priključenim Kosovom i dijelovima Sjeverne Makedonije, Srbije sa priključenom Republikom Srpskom.\nIz institucija EU do ovoga trenutka nisu potvrdili prispeće takvog teksta u Brisel i vjerovatno nikada neće. Zvanični Brisel samo je ponovio svoju poziciju da „ništa ne bi trebalo da se menja kada su u pitanju granice na Zapadnom Balkanu“.\n„Treba da se radi na regionalnom pomirenju i saradnji, što je i logika evrointegracionog procesa. Sva otvorena pitanja među državama trebalo bi rješavati u procesu koji ne zalazi u opasne teritorije, a koji se oslanja na EU zakone i principe“, poručio je portparol EU, Peter Stano.\nDa je „crtanje novih granica opasan put“, a „regionalno pomirenje i saradnja ključ za mir, demokratiju i prosperitet“ na Zapadnom Balkanu, ponovio je i njemački državni sekretar za Evropu, Mihael Roth.\nIste poruke stigle su i iz Evropskog parlamenta, odakle izvjestilac za Srbiju, Vladimir Bilčik, poručuje da je „mijenjanje granica i teritorija je opasan put u eksplozivnu prošlost“ regiona.\nMeđutim, da pojava tog teksta nije slučajna, da to ima svoju predistoriju i da postoje ljudi koji vide rješenje svih problema na Zapadnom Balkanu u promjeni granica, za DW ukazuju Alexandra Stiglmayer iz Evropske inicijative za stabilnost i Bodo Weber iz berlinskog Savjeta za demokratizaciju politike. U razgovoru za DW oni podsjećaju da je razmjena teritorija ne tako davno već bila tema u regionu i u EU kada se 2018. godine govorilo o razmeni teritorija između Srbije i Kosova.\n„Ovakve stvari stalno iskaču. One su bile prisutne i tokom rata u bivšoj Jugoslaviji. Ali treba imati na umu i razlog koji je doveo do tih ratova. Zato je veoma opasno vjerovati da promjene granica, koje bi vodile i u etničke razmjene, mogu dovesti do rešenja na Zapadnom Balkanu“, kaže Alexandra Stiglmayer.\nBodo Weber ukazuje da je prethodne četiri godine čitavom regionu pretila destabilizacija zbog ideje o razmjeni teritorija između Srbije i Kosova, a da se sada napravio „novi otvor“ koji prijetnju prebacuje na teritoriju BiH.\n„U prethodne četiri godine primjetna je dinamika ’opasne stranputice’ nekih predstavnika EU i SAD koji pregovaraju u regionu Zapadnog Balkana, a koji su prvo, fokusirajući se na pregovore Srbije i Kosova, pretili stabilnosti čitavog regiona s ludom idejom razmjene teritorije. Zatim su u BiH, van pažnje, uspjeli da dogovore ’prljav sporazum’ o etničkoj podjeli na lokalnom nivou, tzv. Mostarski sporazum. Sve to pokazuje da su naši zapadni pregovarači u kriznim situacijama skloni sklapanju bilo kakvog dogovora, što znači i loš kompromis sa opasnim regionalnim agendama koji bi išao na ruku nacionalnim liderima na Zapadnom Balkanu“, zaključuje Weber.\nIz Evropske inicijative za stabilnost Alexandre Stiglmayer podsjećaju na činjenicu da su, u procesu rješavanja „kosovskog pitanja“ neki od lidera EU podržali opciju „bilo kog rješenja oko kojeg se dvije strane dogovore“. Dodaju i da navodni slovenački „non pejper“ ide „mnogo radikalnije“, bez prethodne konsultacije sa zemljama koje su njime pogođene.\n„Ne mislim da bi ni BiH, ni Sjeverna Makedonija, ni Kosovo na to pristali. Možda Albanija, ali to bi značilo njeno napuštanje EU-puta“, kaže Stiglmayer.\n„Ako takav dokument, u tom obliku kakav je objavljen u medijima, postoji, to bi pokazalo da gospodin Jašna u svojoj radikalnosti zapravo više djeluje kontraproduktivno za promovisanje svoje ideje. Vjerujem da je ovo vrlo surov način lobiranja za tako opasne ideje, ako je zaista istinit i autentičan dokument“, kaže Bodo Weber za DW.\n„Ti pregovori prete daljom etničkom podelom BiH i to pod patronatom EU i SAD, ali čak i raspadom zemlje i destabilizacijom čitavog regiona, što bismo isto doživeli da je sklopljen sporazum o razmjeni teritorija između Kosova i Srbije. Prijetnja je realna od prljavih i netransparentnih pregovora evropskih predstavnika, a manje od tako otvorenog zastupanje etno-nacionalističkihideja tipa famoznog non pejpera iz Ljubljane“, zaključuje Weber.\nTekst oko kojeg se digla prašina na Zapadnom Balkanu i širom EU, navodno je dostavljen predsjedniku Evropskog savjeta, Charlesu Michelu, kao dio najave prioriteta koje će Slovenija zastupati kada od sredine godine preuzme mjesto predsjedavajuće Savjetu EU.\nDa poslije dobijenih reakcija slovenački premijer neće nastaviti sa insistiranjem na sličnim idejama, i da ne bi trebalo očekivati bilo kakav radikalni zaokret u politici EU prema Zapadnom Balkanu, smatra Alexandra Stiglmayer. „Ne vjerujem da bi ovo moglo da bude baza za bilo kakvu novu politiku EU prema Zapadnom Balkanu. Većina zemalja-članica podržavaju multietničke države zasnovane na ljudskim i građanskim pravima. O tome se neće dalje zvanično raspravljati u Briselu“, kaže Stiglmayer. Ali i dodaje:\nStiglmayer u razgovori za DW poziva EU da konačno ponudi Zapadnom Balkanu „nešto stvarno kredibilno“, uključujući i funkcionalniji proces pristupanja, „na čemu i ka čemu“ bi Zapadni Balkan trebalo da radi. „U suprotnom, plašim se da će doći do konflikata. Dvije posebno problematične situacije su ona između Srbije i Kosova i ona u Bosni i Hercegovini“, zaključuje Alexandra Stiglmayer.\nnon pejperBriselJanez JanšaBodo VeberAleksandra ŠtiglmajerBiHEUEvropska unijaEvropa


Vesti online / Slobodno Vreme / Nauka i tehnologija / Počelo je: Ovu farmu održavaju roboti (VIDEO)\nKompanija "Iron Ox" je u San Karlosu u Kaliforniji otvorila svoju prvu automatizovanu farmu biljaka i tvrdi da njen sistem može da ostvari 30 posto veću proizvodnju u poređenju s tradicionalnim farmama, a da pri tome koristi čak 90 posto manje vode.\nSuosnivač i direktor kompanije "Iron Ox" Brendon Aleksander je otkrio da želi da napravi još malih farmi u blizini gradskih centara kako bi proizvodi što svežiji stizali u prodavnice.\n"Iron Ox" proizvodnju obavlja korišćenjem LED svetla, ali se teži izgradnji plastenika s prirodnim svetlom kako bi se iskoristila sunčeva besplatna energija.\nRoboti na farmi\nNAUKA I TEHNOLOGIJA Da li je moguće napraviti robota sa dušom?


NESREĆA KOD ŽEPČA: SUDARILI SE GOLF I OPEL, IMA POVRIJEĐENIH | Hayat.ba\nNESREĆA KOD ŽEPČA: SUDARILI SE GOLF I OPEL, IMA POVRIJEĐENIH\nU mjestu Begov Han kod Žepča na magistralnom putu M-17 danas oko 14:30 sati dogodila se saobraćajna nesreća u kojoj su učestvovala dva vozila Golf 5 i Opel Astra.\nPrema nepotvrđenim informacijama, ima povrijeđenih osoba.\nNa oba vozila je pričinjena veća materijalna šteta. Za sada nisu poznati uzroci nesreće koja se dogodila nedaleko od mosta u Begovom Hanu.\nUviđaj na licu mjesta obavljaju pripadnici Policijske uprave Žepče i saobraćaj se odvija otežano.


Plac prodaja Beogradska Vrčin 130a - 364000 € | DIVIS\nPLAC Beogradska, Vrčin 130 a\nProdajemo odličan plac površine 130 ari u Beogradskoj ulici u Vrčinu, u delu naselja pod nazivom Tranšped, uz auto-put, na teritoriji opštine Grocka.\nPozicioniran je u neposrednoj blizini Ikee, u industrijsko-poslovnoj zoni koja se poslednjih godina intenzivno širi i razvija. Prelep, otvoren, pogled ka Avali je velika prednost ove lokacije. Do placa se dolazi za svega 10 minuta od Beograda koristeći isključenje Tranšped ili alternativno Vrčin.\nTeren je pod nagibom, u delu placa kod ulaza je jednim delom ravan, u začelju je deo pod šumom, dok je veći deo obrađivan tako da nema rastinja.\nUknjiženo građevinsko zemljište. Za svaku preporuku!\nProdajemo plac površine 54ara na odličnoj lokaciji u naselju Vrčin, kod izlaza na Kragujevački put, u neposrednoj blizini prodavnice, benzinske pumpe, autobuskog stajališta... Priključak na gradski vodovod, struja, odličan prilaz sa glavnog puta. Nije deljiv. Uknjižen. Agencijska provizija 2%\nProdajemo plac na odličnoj lokaciji površine 8ari u Vrčinu u lepom prirodnom okruženju. Plac se nalazi u delu naselja kod uključenja na auto-put. Do placa se dolazi asfaltnim putem, u blizini se nalaze prodavnice, škola, više autobuskih stajališta. Višenamenski plac pogodan za izgradnju porodičnog objekta, vikendice ili za obradu zemljišta. Uknjižen. Za svaku preporuku! Agencijska provizija 2 %


Amlodipin – tablete za visok pritisak | Lekovi\nAmlodipin – tablete za visok pritisak\nBy admin on\t 21/09/2014 lekovi na slovo A\nAmlodipin tablete kao aktivnu komponentu sadrže amlodipin besilat. Pomoćne komponente leka su: laktoza monohidrat, mikrokristalna celuloza, magnezijum stearat. Amlodipin pripada grupi lekova koji su antagonisti kalcijuma.\nLek se koristi se za tretman visokog krvnog pritiska (hipertenzija) ili boli u grudima (angina), kao i za redak oblik Prinzmetalove angine pektoris.\nKod pacijenata sa visokim krvnim pritiskom, Amlodipin deluje tako što opušta krvne sudove, pa krv lakše prolazi kroz njih. Kod osoba sa anginom, deluje tako što poboljšava prokrvljenost, a time i dotok kiseonika u srčani mišić, čime sprečava bol u grudima. Lek ne obezbeđuje trenutno oslobadjanje od boli u grudima koja nastaje usled angine.\nNe uzimajte Amlodipin ako ste imali alergijsku reakciju na ovaj lek ili na neke druge antagoniste kalcijuma ili druge pomoćne komponente leka.\nPrimenjujte ovaj lek sa oprezom ako imate obolelu jetru, srčane bolesti, ako ste stariji od 65 godina ili mladji od 18 godina.\nAmlodipin tablete se mogu uzimati sa ili bez hrane. Važno je i da ne konzumirajte veće količine soka od grejpfruta dok uzimate ovaj lek. Amlodipin i alkohol takodje su zabranjeni.\nAmlodipin u trudnoći i pri dojenju\nAko ste trudni, mislite da ste trudni ili planirate trudnoću obavestite svog lekara pre nego što uzmete ovaj lek. Inače se ne preporučuje uzimanje Amlodipina tokom dojenja i drugog stanja.\nUpravljanje mašinama i vozilima\nMoguće je da ćete osetiti vrtoglavicu ili ošamućenost tokom korišćenja ovog leka pa zato nemojte voziti ili upravljati mašinama ili raditi bilo šta što zahteva psihičku koncentraciju dok ne vidite kako lek deluje na Vas. U cilju smanjenja rizika od vrtoglavice ili nesvestice, nemojte ustajati naglo, naročito ako ste stariji pacijent.\nAmlodipin i interakcije sa drugim lekovima\nObavestite svog lekara ako koristite, ako ste nedavno uzimali bilo koji lek, uključujući i one koje ste uzeli bez recepta. To je posebno važno, naročito ako istovremeno uzimate nesteroidne antireumatike, ciklosporin ili sildenafil koji u kombinaciji sa amlodipinom uzrokuju povećan hipotenzivni efekat.\nTakodje, pre bilo kakvog operativnog zahvata, obavestite lekara ili stomatologa da koristite Amlodipin.\nAmlodipin tablete treba uzimati isključivo prema uputstvu i u dozama koje Vam je propisao lekar. Nemojte sami, bez saveta lekara, menjati dozu ili prestati sa upotrebom leka.\nUobičajena početna doza je 5 mg amlodipina jednom dnevno a maksimum je 10 mg amlodipina.\nPreporuka je da ove tablete uzimate svakog dana u isto vreme sa čašom vode. Važno je da lek uzimate u kontinuitetu sve dok Vaš lekar ne odobri drugačije.\nAko ste slučajno uzeli više tableta nego što Vam je propisano ili ako je dete slučajno progutalo neku tabletu, odmah obavestite svog lekara. Simptomi predoziranja mogu biti teška vrtoglavica, nesvestica i ubrzan rad srca.\nAko ste zaboravili da uzmete lek, dozu uzmite čim se setite, osim ako je uskoro vreme za sledeću. Uzmite narednu dozu u uobičajeno vreme. Nikada ne uzimajte dvostruku dozu da biste nadoknadili propuštenu dozu.\nNuspojave i moguća neželjena dejstva\nKao i drugi lekovi, i Amlodipin može da izazvove neka neželjena dejstva.\nOdmah obavestite lekara, ako primetite neki od sledećih simptoma: otok ruku ili stopala, aritmija, srčana palpitacija (vrlo ubrzan ritam srca), pojačan bol u grudima , žute beonjače, taman urin, žutilo kože.\nLekaru se morate obratiti i ako osetite iznenadno sviranje u grudima, teškoće u disanju, otok očnih kapaka, lica ili usana, osip ili svrab.\nAko primetite mučninu, zamor, slabost, bol u stomaku, uspavanost, grčeve u mišićima, glavobolju, navalu krvi u lice, vrtoglavicu, takodje se obratite Vašem lekaru za pomoć.\nČak iako se jave neka neželjena dejstva koja nisu navedena, obratite se lekaru za pomoć ili savet.\nLek se izdaje u apotekama na lekarski recept. Treba ga čuvati van domašaja dece na temperaturi do 25 stepeni.\nNapomena: Ovaj tekst je informativnog karaktera i i ne zamenjuje mišljenje stručnjaka. Pre upotrebe obavezno pročitati uputstvo za upotrebu. O indikacijama, merama opreza i neželjenim reakcijama na lek, konsultujte se sa lekarom ili farmaceutom.\namlodipin doziranje i alkohol kontraindikacije lek neželjena dejstva nuspojave tablete u trudnoći uputstvo za upotrebu


Tinejdžer sa Kipra zaslužan je za najveći crtež na svetu, na kome je najupečatljiviji lik kornjače kojim je želeo da sugeriše na zastupljeno plastično zagađenje širom sveta.\n19-04-2019 | 13:45 | Autor/Izvor: Naxi media-http://www.guinnessworldrecords.com\nFoto: Bigstock- Marina Demkina\nNaime, Aleks Dzaghigian osmislio je ovaj gigantski crtež kako bi podigao svest o rasprostranjenom plastičnom zagađenju, koje predstavlja opasnost kako za floru i faunu, tako i sva živa bića na Planeti.\nTim povodom Aleks je pokušao da predstavi najveći crtež ikada nacrtan od strane pojedinca, pa se on prostire na 323.90 kvadratnih metara. Crtež je rađen olovkom i poput kolaža sastavljen od velikog broja papira.\nPredstavljen kao svojevrsni okean preplavljen plastičnim flašama i kornjačom koja je jasno pozicionirana na sredini crteža, umetnik je poslao jasnu poruku svetu, a njegov rad je prepoznat i od strane "Ginisove knjige rekorda".\n"Važno je očuvati i zaštititi životnu sredinu jer je stopa njenog uništenja tragična i posledice neće biti samo po morski život, već ljudska bića i celokupni ekosistem", poručio je sedamnaestogodišnji umetnik koji je na ovome crtežu radio 15 sati tokom tri dana.\nKako izgleda ovaj crtež, pogledajte klikom OVDE.\nTagovi: zanimljive vesti ginisova knjiga rekorda vesti iz sveta crtanje


Kisić: Situacija u Novom Pazaru pod kontrolom, koliko je moguće - Radio Brčko distrikta BiH\nPočetna/Region/Kisić: Situacija u Novom Pazaru pod kontrolom, koliko je moguće\nZamjenica direktora Instituta za javno zdravlje “Milan Jovanović Batut”, Darija Kisić Tepavčević, izjavila je danas da je situacija u Novom Pazaru, gdje je trenutno najveći broj oboljelih po glavi stanovnika, koliko je moguće pod kontrolom.\n“Kada je vec infekcija poodmakla i sa različitim vrstama komplikacija, onda je to sve mnogo teže jer se stvara situacija kao sa grudvom snijega na nizbrdici, kada se sve ubrzano postaje složenije i složenije”, navela je Kisić Tepavčević.\nOna je dodala da se nada da će, ukoliko se stanovništvo bude pridržavalo mjera epidemija narednih dana da ide silazim tokom.


Brčko Distrikt – mutnije od Save | GN Official Website\nGN Official Website » Drugačiji stav, Region » Brčko Distrikt – mutnije od Save\nBrčko Distrikt – mutnije od Save\nMay 29th, 2011 | Pošaljite komentar\nDa li je na pomolu konačna ‘bitka” za Brčko Distrikt i opstanak Bosne i Hercegovine ili je opet na djelu farsa u režiji kriminogenih pojedinaca i stranaka?\nPiše: Gradimir Saldacki\nIzvor: Brčanske e-Novine\nBrčko Distrikt- bitka za BiH (foto:Flickr)\nU selu New Mladićevo, kao što je poznato na cijelom dunjaluku, uhapšen je Komadić, u stvari velika komadina ratnih zločina u Bosni i Hercegovini, državi ni na nebu ni na zemlji. Džaba mu sve vojne škole, džaba mu ratno i poratno iskustvo, nije umio da izabere pravo mjesto za boravak. Da se odlučio za Brčko Distrikt, veliko je pitanje da li bi ikada bio uhapšen a možda bi i doživotno vršio neku od važnih funkcija u Vladi Brčko Distrikta, ko zna. Uz to, ne bi bilo daleko od pameti da bi bio i uspješan poslovan čovjek, kao i mnogi drugi.\nNe bih se dalje upuštao u ovu temu, ali želim da povučem jednu paralelu.\nPrije godinu dana, odoka, Slobodna Bosna je, gotovo stoptocentno tačno, obznanila lokaciju na kojoj se nalazi Ratko Mladić. Tada je ta informacija proglašena za glupost ali evo, vrijeme je pokazalo ko je u pravu. S tim u vezi, podsjetiću na neke novije članke istog lista koji govore o kriminalu i kriminalnoj sprezi političkih partija u Brčko Distriktu. Da li treba da čekamo tih famoznih godinu dana, kao u slučaju Komadić-Mladić, ili će neke stvari ranije isplivati na površinu?\nBiće. Izgleda, ovo drugo.\nZašto je baš sad SDP krenuo u hajku na Pajića?\nTeško je reći da li su presudile gazde iz centrala ili nešto drugo, ali nakon par mjeseci, bez da se miješa strašni brčanski sindikat, SDP i ekipa odlučili su da izađu na crtu tzv gradonačelniku i njegovoj sviti. Sve u svemu, preslikava se situacija sa državnog nivoa, presjek želja i talova Mostara, Banja Luke i Sarajeva je preslikan na najvažnije područje: Brčko Distrikt gdje će se, kao što se odavno očekuje, odigrati presudna bitka za opstanak Bosne i Hercegovine koja može imati uticaja i na širi region..\nU danima kada je CIK objavio vijest da su dva brčanska poslanika i tadašnji gradonačelnik u sukobu interesa, ova vijest je u Distriktu, bar javno, prošla gotovo neprimjećena. Tadašnjeg gradonačelnika kao da nije zanimalo šta kažu bh vlasti. Na upit Brčanskih e novina, odgovor na ovu temu dali su samo poslanik Šemso Saković i, sa velikim zakašnjenjem, Policija Brčko Distrikta. Svi ostali članovi Skupštine i Vlade BD, uključujući i tadašnjeg gradonačelnika, pravili su se blesavi.\nU priču se, prividno ničim izazvan, uključio i navodno nezavisni institut iz Ljubljane- Ifimes koji se, gotovo bezrezervno, stavio na stranu tzv gradonačelnika Brčko Distrikta, Dragana Pajića, nizom saopštenja proisteklih, kako kažu, iz nezavisnih studija. Pri tome, osim površnih navoda ( u kojima svakako ima i istine) ne nude nikakve dokaze za svoje tvrdnje a, sa druge strane, trude se da budu čvrst oslonac tzv gradonačelniku Brčko Distrikta, Draganu Pajiću, čak ga i proglašavaju za najgradonačelnika u BiH. Za nekog ko, bar zvanično, želi biti neutralan i pravičan-u svemu iznose premalo argumenata .\nSam Pajić nedeljama se nje oglašavao na odluku CIK da se nalazi u sukobu interesa a kada mu je sud odbio žalbu na odluku CIK a ni tada nije bio previše rječit. Valjda po Dodikovoj školi koja ga uči da se SNSD kabadahije nalaze iznad zakona. Međutim, sada su se nakon dužeg vremena, najzad usudili ( ili poslušali direktive iz Sarajeva) poslanici SDP-a da se priključe poslanicima Stakiću i Bogićeviću u izbacivanju Pajića iz gradonačelničke fotelje, odustajući tako od dotadašnjeg naivnog i lakrdijaškog očekivanja da se sam Pajić povuče kao moralan čovjek. Toliko je moralan da ni nakon smjene ne odustaje od te fotelje a o moralnom poslovanju o kojem pišu mediji da i ne govorimo.\nZa razliku od prethodnih situacija ( odluke CIK i suda) Dragan dr Pajić na odluku brčanske Skupštine reaguje promptno i u roku od par sati saziva konferenciju za štampu na kojoj, iznosi i neke činjenice koje je trebalo odavno da kaže, ali faktički objavljuje da ne priznaje svoju smjenu.\nIstovremeno, nakon tihog duvanja sa strane, pun vjetar u jedra daju mu i samoproklamovane vođe hrvatskog naroda u Brčko Distriktu. Imajući u vidu dešavanja na državnom nivou, ne moramo se previše čuditi. Malom Dodiku ( Pajiću) u pomoć stiže mali Čović ( Domić). Bosić je, naravno, pri ruci ( osim dok, možda , ne ode na rukoljub Komadiću kao što je i Dabiću), a jedino je nejasno ko preuzima ulogu brčanskog Vlajkija- Ivo Filipović ili Ivan Krndelj. Filipović tvrdi da je Dragan Pajić oštećen smjenom a nikome od ove trojice, koliko se sjećam, nije palo na pamet da upitaju Pajića i nadležne organe za koliko je oštećen budžet Brčko Distrikta u pajićevu korist, kako se tvrdi u medijima i zbog čega je CIK objavio da postoji sukob interesa. Za razliku od saopštenja drugih stranaka o ovoj temi njihovo saopštenje objavljuje i zvanična internet stranica Vlade Brčko Distrikta koja tako još jednom pokazuje da postaje privatna stranica Dragana Pajića jer ionako malo šta objavljuje što nije vezano s njegovim likom i djelom. Jedino još ne objavljuju kada gradonačelnik prdne, valjda smatraju da je to previše privatna stvar a i svakako se čuje i osjeti. Svemogući Pajić ( ili njegovi mentori) uz ovu stranicu uspijevaju da i Ifimes polako pretvore u svoju oglasnu ploču. Ovaj institut se u svojim saopštenjima bavi isključivo odbranom vrlog ”najgradonačelnika” i napadima na SDP. Iskoristiću priliku da pozovem te eksperte da javno iznesu argumente, ali ne paušalne, o kriminalnim radnjama koje pominju i dokaze o tome da Dragan Pajić nije kriminalac kako se pominje, kad već on sam neće ili ne može da izađe pred narod i kaže šta je tačno.\nJedna od stvari, istini za volju ne i jedina, koju Ifimes iznosi a to je da se očekivalo od javnog tužioca Zekerije Mujkanovića reagovanje na smjenu Dragana dr Pajića. Međutim, čudno je da ne pominju da se od istog čovjeka očekivalo i reagovanje na optužbe da je grad oštećen za 7-15 milina KM i u još nekim situacijama. Očito, čovjek ne voli da se miješa u svoj posao, valjda da nešto ne pokvari. Nažalost, puno toga zavisi od njegovog (ne)rada i Mujkanović bi morao pod hitno da odluči da li će da radi ili da da ostavku.\nBrčko Distrikt- propast zbog interesa pojedinaca?\nDakle, glavna bitka za opstanak Bosne i Hercegovine rasplamtava se na jedino logičnom mjestu- Brčko Distriktu, dok brčanske mutikaše još gledaju da maznu što se hapit dade. U suštini, najveći problem Brčko Distrikta i jesu privatni interesi. Dobijanjem statusa Distrikta uklonjene su, zakonski, teritorijalne pretenzije i otvorene velike mogućnosti razvoja. Međutim, sve je jasnije da su te mogućnosti pojedinci koristili za svoje interese i da Distrikt nije gradio i razvijao u interesu svih svojih građana i BiH već se sve radilo ili kočilo u cilju ostvarivanja interesa pojedinaca i pojedinih stranaka. Gotovo da nema ni jednog projekta koji je prošao rešeto brčanskih moćnika bez famozne formule IMT a većina onih koji nisu uključili tu formulu nije mogla ni da prođe. Što je moć kabadahija bivala veća snaga Distrikta se smanjivala. Na kraju smo preko konc vlasti došli do ovoga što imamo danas. Ponovo se prebrojavaju krvna zrnca ( umjesto para koje su nestale) i pokušava sa bacanjem Distrikta u komu u kojoj se nalazi čitava država. Ponovo se interes pojedinaca i pojedinih stranaka stavlja iznad interesa grada i države proturajući to po veće viđenom receptu pod nacionalni interes. Šta je u stvari nacionalni interes? Kriminalci u zatvorima, radnici u fabrikama, zemljoradnici na njivama, sveštenici van politike. Sve ostalo je zabluda i laž, put u propast.\n© 2011, GN Official Website. All rights reserved. Kraljevo, Kolektivni centar "Aerodrom"Pojam građanskog, civilnog društvaVatikan uveo strože mere protiv pedofilijeSubnacionalni grupni identitetiPredsednik Ugande snimio hip-hop pesmuU Srbiji skoro 800.000 nezaposlenihHerceg Bosna je zločinačka kao i NDHIstorija Muslimanske braćeBuč Kasidi umro kao starac?Srpsko-romski rečnikLjubitelji životinja protestovali u centru BeogradaKoncert Zvonka Bogdana u Sava centru 2011.Koncert hora Viva vox u Sava centru 2011.Okršaj komunalnih policajaca i uličnog prodavcaPriča o makovimaOni dadu koš, vi skidate gaće...Koga vi zajebavate?Pokret za Drvosek ĐilasaBombaški napad na Dorćolu VIDEOProsjaci u SAD čuvaju pse lutaliceNovo nasilje komunalne policije u BeograduBelgrade Daily Life (30.10.2013.)Rambo Amadeus & Two Winnetous - E Moj Rambo, ostara se Istorijsko rukovanje Baraka Obame i kubanskog predsednika Prilog: GN Official Website\nSadržaj iz: Drugačiji stav, Region · Tagovi: Banja Luka, Bosna i Hercegovina, Brčanske e-Novine, Brčko, Brčko Distrikt, Dragan Pajić, društvo, ekonomija, Gradimir Saldacki, građansko društvo, Ivan Krndelj, Ivo Filipović, kriminal, Mostar, multietničko društvo, političari, politika, Ratko Mladić, ratni zločinci, ratni zločini, ratovi, ratovi u bivšoj Jugoslaviji, region, Sarajevo, Šemso Saković, Srbija, Vlada Brčko Distrikta, Zekerijah Mujkanović\nSlične temeGlavni grade, šta ti rade? "Dodik može mirno spavati, HDZ brani RS bolje od njega samoga!" Raskršća Dvije decenije sramotne šutnje Brčko Distrikt (pa sve drugo) Kad se sistem vrijednosti izokrene Bosna i Hercegovina se brani u Distriktu Tadićeva Srbija ponižava žrtve agresije Foto galerija\tviše »